text:
Ýapyk binalarda we söweş sungaty boýunça V Aziýa oýunlary. Eýýäm ýedi ýyldan bäri dilden-dile geçip gelýän bu sözler göräýmäge, adaty bir yklym ýaryşynyň ady ýaly. Ol 2005-nji ýyldan bäri dört gezek geçirilipdir, indi bäşinji gezek hem Aşgabatda geçirilýär. Ýöne bu ýaryş tertip boýunça bäşinji gezek geçirilýän hem bolsa, birtopar birinjiligi öz içine alýar. Olaryň iň esasysy-da, bu ýaryşyň ilkinji gezek şeýle giň gerimde — dünýäniň 64 döwletinden wekilleriň gatnaşmagynda geçiriljekdigidir. Heý, şeýle bolar-da, yklym ýaryşy ajaýyp sport baýramçylygyna öwrülmezmi?! Hawa, ýene-de bary-ýogy bir aýdan Aşgabadyň ýaşaýjylaryna we myhmanlaryna belki, ozal taryhda görlüp-eşidilmedik sport baýramçylygy garaşýar.
«Aşgabat 2017-ä» ýöne ýerden baýramçylyk diýemizok. Ol diňe bir sport ýaryşlaryny özi içine almaz. Resmi açylyş senesi 17-nji sentýabr diýlip görkezilýän hem bolsa, Aşgabat güýzüň ilkinji günlerinde myhmanlaryny garşylap başlar. Resmi senenamada Oýunlaryň wagty 10 güni öz içine alýan hem bolsa, tä oktýabr aýyna çenli Aşgabatda «Aşgabat 2017-niň» şüweleňiniň dowam etjekdigi gürrüňsiz hakykatdyr.
Taryhyň şanly wakasyna şaýat bolmak kimi heýjana salmaz?! Aziýa oýunlaryna daşary ýurtlardan, bar aýdaly, welaýatlardan geljek myhmanlar hakynda-ha gürrüňem ýok, hatda Aşgabadyň hut özünde ýaşaýanlarda hem gyzyklanma örän uly. Eýýäm her kimde Oýunlaryň açylyş we ýapylyş dabarasyny, gyzykly ýaryşlary hut stadiondan ýa-da sport toplumyndan synlamak islegi her birimizde bar. Aslynda, şeýle iri dabaralaryň açylyş we ýapylyş dabaralary täsin galdyryjy kompozision görnüşlere baý bolýar. Ynsan bolsa hemişe gözellige teşne. Biz şu ýazgylar arkaly, «Zenan kalbynyň» okyjylarynyň ünsüni bir hakykata çekmek isleýäris. «Aşgabat 2017-niň» tomaşaçylaryna açylyş-ýapylyş dabaralaryndan başlap, her bir ýaryşa çenli göz öňüne getirişlerinden hem artyk lezzet, hezillik garaşýar. Munuň üçin taýýarlyklara mundan ençeme aý ozal girişildi.
Aşgabat Aziadasynyň dabaralarynyň diňe Olimpiýa şäherjigine sygmajakdygy öz-özünden düşnükli. Şol günlerde tutuş Aşgabat toý lybasyna bürener. Onsoňam, ýurt söküp gelen myhmanlaryň diňe bir ýaryşlara gatnaşyp, öz watandaşlaryna janköýerlik etmek bilen çäklenmejekdigi hem aýan zat. Baran ýerini içgin-içgin synlamak, ozal gelip görmedik şäheriniň mümkin boldugyndan kän ýerine baryp görmek islegi adamzadyň tebigatynda bar. Onsoňam, yklym ýa-da dünýä derejesindäki ýaryşlar geçirilýän şäheriniň ady bilen adygýar. Aşgabat yklym ýaryşyny — «Aşgabat 2017-ni» geçirmäge doly taýýar. Mundan iki aý ozal Mary şäherinde Oýunlaryň başlanmagyna 100 gün galmagy mynasybetli geçirilen media forumda Sport metbugatynyň halkara assosiasiýasynyň ýolbaşçysy: «Aşgabat bu sport baýramçylygyny ýene-de 100 günden däl, ertir geçirmeli bolsa-da, taýýar» diýipdi. Paýtagtda ondan bäri hem edilen işleriň hetdi-hasaby ýok. Gysga wagtyň içinde sebitiň iň owadan şäherleriniň birine öwrülen Aşgabada we onuň eteklerine gezelenç Aziýa oýunlarynyň maksatnamasyndaky iň gyzykly çäreleriň biri bolar. Ýadyňyzda bolsa, hormatly Prezidentimiz bu gezelençleri diňe bir awtobusda ýa-da kiçi awtoulaglarda däl, eýsem, dikuçar arkaly ýola goýmagyň hem juda maksadalaýyk boljakdygyny aýdypdy. Diýmek, ýene-de sanlyja günlerden Aşgabat dünýäniň çar künjünden geljek myhmanlaryna ýüreginem, gujagynam giňden açar.
Biziň ýurdumyzyň maksady — Oýunlaryň geçirilýän günlerinde hiç bir zat babatda bökdençligiň bolmazlygy. Şonuň üçin hem diňe bir käbir sport görnüşleri boýunça ýaryşlarda däl, beýleki ugurlar boýunça hem synag çäreleri geçirilýär. Geçen aýda Türkmenistanyň Syýahatçylyk baradaky döwlet komiteti tarapyndan «Gijeki Aşgabat» atly synag syýahatçylyk çäresiniň — ýörite gezelenjiň geçirilendigi ildeşlerimiziň, esasan hem, paýtagtlylaryň ýadyndadyr. Munuň üçin Koreýa Respublikasynyň «Hyundai» kompaniýasynda öndürilen iki gatly döwrebap awtobuslaryň hyzmatyndan peýdalanyldy. Şol gün ildeşlerimiziň köp sanlysy bilen birlikde, dünýä ýurtlarynyň ençemesinden gelen syýahatçylar hem gijeki Aşgabada seýle çykdylar. Maksadymyz gezelenjiň olarda galdyran täsirleri hakynda şol günlerde metbugat sahypalarynda ýazylanlary gaýtalamak däl, ýöne «Aşgabat 2017-niň» dowam edýän günlerinde guraljak şeýle gezelençleriň iňňän täsirli boljakdygyny welin, aýratyn nygtamak isleýäris. Siz gijeki Aşgabada dikuçarly gezelenç etmegiň täsirini bir göz öňüne getirip görüň! Nesip bolsa, bularyň ählisi ýakyn günlerde Aşgabat Aziadasynyň myhmanlary üçin elýeterli bolar.
Hawa, «Aşgabat 2017-ä» «7 ýyl bar» diýip, «5 ýyl bar» diýip, «3 ýyl» ýa «bir ýyl bar» diýip, «100 gün» ýa «50 gün galdy» diýip garaşdyk, indi bolsa bary-ýogy bir aý galdy. Birje aý. Diýmek, oýunlar indi bosagada. Uly toý — sportuň, dostlugyň, ruhubelentligiň toýy bosagada. Onsoňam, ýokarda-da aýdyşymyz ýaly, Oýunlaryň resmi açylyş dabarasyna bir aý galdy. Ýöne Aşgabadyň Aziada toýy ondan hem birnäçe gün öň, mysal üçin, sentýabryň ilkinji günlerinden başlar. Ýene-de 10-15 günden mekdeplerde kakyljak ilkinji jaň diňe bir täze okuw ýylynyň başlanýandygyny däl, eýsem, Aşgabatda uly sport baýramçylygynyň dabaralarynyň başlandygyny hem buşlar! Türkmenistan, Aşgabat toýa barýar! Diňe biziň ýurdumyz däl, tutuş Aziýa, Okeaniýa, şolar bilenem bütin dünýä toýa barýar! Bu toýuň sebäpkärleri — SPORT, DOSTLUK, RUHUBELENTLIK! Şol günlerde bütin Ýer ýüzi bu üçem beýikligiň güýjüne şaýat bolar! Ol güýç bolsa gözbaşyny bagtyýar döwürli, Gahryman Arkadagly Türkmenistandan alar!
Ýörüň toýa, «Aşgabat 2017-niň» toýuna, doganlar!
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


c: text/html

text:
Aktual Analiz
Birnäçe aýdan bäri Müsüre degişli bolan Tiran we Sanafir adalarynyn Saud Arabystanyna berilmegi gün tertibinde
Adalaryň berilme meselesi huntajy Sisiniň tarapdarlarynyň arasynda-da düýpli dartgynlyklaryň ýüze çykmagyna sebäp boldy.
Geň zat, günbatarda bu meselede hiç hili makala ýazylmaýşy ýaly, Ýakyn Gündogardan hem sesini çykaran bolmady.
Ortaýer deňzi bilen Ýakyn Gündogara we şeýlelikde bütin dünýä uly täsir ýetirjek Tiran we Sanafir adalarynyn Saud Arabystanyna berilmegi düýpli analiz edilmeli. Çünki bu mesele geljekde energiýa bazarynyň iň aldym-berdimli bäsdeşlik giňişligine öwrüler.
Şol iki ada Akaba aýlağyny Gyzyl deňize birleşdirýär. Sina ýarym adasy bilen Tiranyň arasyndaky alyslyk 84,3 deňiz miline barabar.
Geçen hepde Müsüriň Prezidenti Abdulfattah Al Sisiniň Saud Arabystana beren Tiran we bilen Sina ýarym adasynyň arasyndaky deňiz ýolunyň ady halkara edebiýatda “Müsüriň içerki ýoly” atlandyrylýar. Adalaryn Arabystana berilmegi bilen birlikde şol dereje hem ortadan aýryldy. Mundan soň Gyzyl deňiziň girişi bilen Akaba aýlagynyň çykyşy täze bir hukuk derejesine eýe boldy. Şol dereje aýlaga kenary bolan we üýtgän hukuk derejesi bilen birlikde bähbitlerine zeper ýeten ähli ýurtlara täze bir mesele döretdi.
Hiç hili maddy gymmaty bolmadyk, üstünde ot bitmeýän, aşagynda ýekeje gram magdan ýa-da baýlyk bolmadyk şol iki ada Saud Arabystanyna näme üçin berildi? Şol soragyň jogabyny bilseňiz, tapmaça çözüler.
Müsürüň adalary Saud Arabystanyna bermegi bilen birlikde Pars aýlagynyň agzy indi “halkara suw ýoly” boldy. Ýagny ähli ýurtlaryň gämileri Akaba aýlagyna arkaýynlyk bilen, hiç kime hasap bermezden gelip biler. Şeýlelikde Müsüriň aglagdaky hökmürowanlygy dolulygyna ortadan aýrylýar. Aýlaga giriş-çykyşlar indi gözegçiliksiz bolar.
Aýlagda Ysraýylyň Eliat porty ýerleşýär. Eliatyň göni garşysynda Ortaýer deňzinde bolsa Aşdod porty ýerleşýär. Ysraýyl Aşdod bilen Eliat portlarynyň arasynda çekjek demir ýoly bilen ol ýeri Suweýş kanalyna alternatiw ýola öwürjekdigi ikiuçsyz. Şeýlelikde Müsüriň iň esasy girdeji çeşmesi bolan Suweýşe alternatiw dörär. Şonuň netijesinde-de Müsüriň ykdysadyýeti sözüň doly manysynda çökgünlik tapgyryna girer.
Eliat portynyň halkara derejesine eýe bolup, sebitiň iň iri söwda portlaryna öwrüljekdigi ikiuçsyzdyr.
İň esasysy Ysraýylyň harby goşunlaryna Gyzyl deňiziň gapysyna doly açar. İndi Ysraýylyň harby gämileriniň Somili, Ýemen ýa-da deňize kenary bolan haýsydyr bir musulman ýurduna barandygy sebäpli ýüze çykan dartgynlyklary habarlary ýygy-ýygydan okamagymyz mümkin.
Şeýlelikde Russiýanyň we Pars aýlagynda ýerleşýän ýurtlaryň Ortaýer deňizi bilen Türkiýäniň üstüaşyr gurmagy meýilleşdirýän energiýa geçirijilerine uly zarba urlar. Energiýa eksportyna tabyn bolan rus ykdysadyýeti hem agyr günleri başdan geçirer.
Müsüriň Prezidenti Siriniň şol adalary satmagyna Müsüriň harby goşuny we kazyýet organy hem berk garşylyk görkezdi. Emma Sisiniň emele getiren Mejlisi ylalaşygy tassyklady. Ylalaşyk sese goýulandan soň dessine güýje girdi.
Bütin dünýäni ýakyndan gyzyklandyrýan bu satuwyň dünýä media tarapyndan ünsden düşürilmegi düşnüksiz.
Saud Arabystany, Birleşen Arap Emirlikleri we Bahreýn ýaly şalyklarda hökümetiň media ýetirýän täsiri güýçli.
Bu wakalar başdan geçirilýärkä “Al Jaziranyň” eýesi bolan Katar döwleti agyr diplomatik çykgynsyzlyga sezewar edilipdi. Sözüň doly manysynda jan derdindedi. Saud Arabystanynyň we hyzmatdaşy bolan şalyklaryň “Katar bilen dialog üçin ilkinji şerti Al Jaziranyň ýapylmagy” diýilýän madda indi düşnükli bolsa gerek!
Al Jazira Ýakyn Gündogarda oýnalýan oýunlary paş edip, arap halk köpçüligine maglumat berýärdi. Gynansagam şol şalyklaryň ilkinji nyşanasy Al Jazira boldy.
ABŞ-nyň Katary terrorizme goldaw bermekde günäkärlenden bäş gün soň oňa 10 milliard dollardan gowrak ýarag satmagy bütin dünýäni geň galdydy. ABŞ Siriýada PÝD/ÝPG terror guramasy bilen hyzmatdaş bolandan soň terrora goldaw berýän ýurt bilen söwda edermi, diýlen soraga jogap bermeli boldy. Emma ýüze çykan hakykat şeýle; Katar terrora hiç hili goldaw bermeýşi ýaly, terror guramasy DAİŞ-e garşy berk göreşýän Türkiýeden soň durýan ikinji ýurtdy. Katar Siriýada asuda ilata milliardlarça dollar kömek berdi.
ABŞ Katara milliardlarça dollar ýarag satandan soň şol ýurduň terrora goldaw bermeýändigine düşündi. Bu waka geň diplomatik usul hökmünde taryha geçdi.
Sanafir we Tiran adalarynyň Saud Arabystana berilmeginden soň Ýefwropa hem-de dünýä bazarlaryna ýetiriljek energiýa ýollarynyň hataryna ýene-de biri goşuldy. Ysraýylyň legal bolmadyk Kipriň grek dolanşygy bilen Ortaýer deňzinde nebit we tebigy gaz gözlegi hem şol çäkde seljerilmeli.
ABŞ we Ysraýyl rus energiýa koridoryna alternatiw koridor çekmegiň gözlegine çykana meňzeýär. Bularyň yzy süre Russiýanyň Asada degişli uçarlardan biriniň urlup düşürilmegini bahana edip, Siriýanyň howa giňişligini hyzmatdaş güýçlerine ýapandygyny beýan etmegi täze bir sowuk diplomatiýa akymyny ýüze çykardy.
Emele ýagdaýda ýüze çykarylan Katar meselesi Müsüre degişli adalaryň Saud Arabystanyna satylmagyny gizlemek üçin guraldymy diýlen soragy ýada salýar. Elbetde Katar meselesi başga dartgynlyklara sebäp boljak ada satuwyny gizlemek üçin ýüze çykarylmady. Onuň birnäçe sebäbiniň bardygy ikiuçsyz.

robotstxt: allowed

filter: keep


text:
2017-nji ýylyň 7-nji dekabrynda Moskwa wagty bilen 8:06-da «Brent» söwda belgili nebitiň bir barreliniň bahasy 0,29 göterim ýokarlanyp, 61,40 amerikan dollaryna deň boldy. «WTI» söwda belgili nebitiň bahasy 0,18 göterim gymmatlap, 56,06 amerikan dollaryna barabar boldy.
Düýnki gün arzanlanlamak bilen bolan nebit geçen hepdäniň netijeleri boýunça ABŞ-da ýangyjyň ätiýaçlyklarynyň üýtgemegi baradaky resmi statistik maglumatlaryň neşir edilmeginden soňra arzanlamagyny güýçlendirdi.
6-njy dekabrda Londonyň «ICE Futures» biržasynda «Brent» söwda belgili nebitiň bir barreliniň bahasy 2,61 göterim pese düşüp, 62,22 amerikan dollaryna, şeýle-de Nýu-Ýorkuň «NYMEX» haryt biržasynda «WTI» söwda belgili nebitiň bahasy 2,88 göterim aşaklap, 55,96 amerikan dollaryna barabar boldy.
Geçen hepdede ABŞ-nyň harytlyk nebit ätiýaçlyklary 5610 müň barrel azalyp — 448,103 mln barrele deň boldy, diýlip ABŞ-nyň Energetika ministrliginiň hepdelik hasabatynda aýdylýar. Benziniň harytlyk ätiýaçlyklary 6780 müň barrel artyp, 220,882 mln barrele deň boldy.
Bilermenler ABŞ-nyň nebit ätiýaçlyklarynyň 2500 müň barrel azalmagyna, benzin ätiýaçlyklarynyň bolsa 2555 müň barrel artmagyna garaşýardylar.


text:
Owgan resmileri gündogardaky Helmand welaýatynda “Talyban” türmesine garşy geçirilen reýd mahalynda 20-den gowrak adamyň halas edilendigini aýdýarlar.
Goşun we welaýat resmileri Owganystanyň we daşary ýurtlaryň ýörite güýçleriniň gatnaşmagynda gije guralan reýd netijesinde halas edilenleriň arasynda 12 ýaşdan aşakdaky dört çaganyň, iki sany polisiýa ofiseriniň hem bardygyny aýdýarlar.
Owgan harby sözçüsiAbdul Kadir Bahadurzai Nawzad etrabyndaky türmeden boşadylan 20 adamyň “Talyban” tarapyndan hökümete kömekleşendikleri ýa-da owgan goşunynyň we polisiýasynyň agzalarynyň garyndaşlary bolandyklary üçin tussag edilendigini aýtdy.
Welaýat gubernatorynyň sözçüsi Mohammad Omar Zwak halas edilenleriň sanynyň 27 adamdan ybarat bolandygyny aýtdy.


text:
Fransiýanyň prezidenti Emmanuel Makron we Eýranyň prezidenti Hassan Rohani telefon arkaly söhbetdeşliginde 2015-nji ýylda gelnen Ýadro ylalaşygyny saklap galmak barada bilelikde işleşmäge ylalaşdylar diýip, Makronyň edarasy mälim etdi.
Ýeliseý köşgüniň berýän malgumatyna görä, Markon we Rohani “öňümizdäki hepdelerde 2015-nji ýylda baglaşylan ylalaşygyň mazmunyny we düzümini saklap galmak ugrunda işleşmäge” ylalaşypdyrlar.
Şeýle-de, Makron ýene-de goşmaça üç meseläni, ýagny Tähranyň ballistik raketa programmasyny, onuň 2025-nji ýyldan soňky ýadro işlerini we Ýakyn Gündogardaky “möhüm sebitleýin krizisi” maslahat etmegi hödürläpdir.
Şol bir wagtda, Rohani Makrona Ylalaşygyň şol durkunda galmalydygyny we onuň şertleriniň “hiç bir ýagdaýda maslahat edilmejekdigini” aýdypdyr.
“Eýran öz üstüne alan borçnamalaryndan gaýry hiç bir çäklendirmeleri kabul etmez” diýip, Rohani belläpdir.


text:
Orsýetiň Goranmak ministrligi Siriýanyň gündogarynda ýerleşýän Deir el-Zour şäheriniň eteginde ekstremist topara gönükdirlen howa zarbalarynyň netijesinde, “Yslam döwletiniň” (YD) dört ýolbaşçysynyň öldürilendigini, olaryň arasynda Täjigistanyň ozalky ýokary derejeli howpsuzyk resmisiniň hem bardygyny habar berdi.
Ministrligiň 8-nji sentýabrda ýaýradan beýanatynda, howa hüjümleriniň netijesinde 40 jeňçiniň, şol sanda “Yslam döwleti” toparynyň daşary ýurtly söweşijilerinden jogapkär Muhammad Al-Şimaliniň we Täjigistanyň Içeri işler ministrliginiň düzümindäki ozalky komandiriň öldürilendigi aýdylýar.
Beýanatda zarbalaryň Deir el-Zouryň etegindäki ýerasty gaçybatalgada ýygnanan YD toparynyň ýolbaşçylaryna gönükdirilendigi aýdylýar.
Tassyklanan maglumatlara görä, öldürilen söweşijileriň arasynda dört sany güýçli meýdan komandirleri hem bar diýip, ministrlik aýdýar.
YD-yň “söweş ministri” diýlip giňden tanalan Halimow Täjigistanyň Içeri işler ministrliginiň düzümindäki “OMON” polisiýa gullugynyň ozalky başlygydy. Ol bu wezipede wagty Birleşen Ştatlarda tälim-türgenleşik geçipdi.
Ol 2015-nji ýylyň maý aýynda özüniň YD-yň hataryna goşulandygyny internet arkaly habar beripdi.
Täjigistan ony tussag astyna almak üçin halkara order, ýagny buýruk haty çykardy, Birleşen Ştatlary bolsa onuň ýerini anyklaýan maglumat üçin 3 million dollar teklip etdi.
Orsýetiň Goranmak ministrligi Halimowyň YD-yň meýdan komandirleriniň hüjüm edilen ýygnagyna gatnaşandygyny we zarbanyň netijesinde onuň agyr ýaralanandygyny, soňra onuň Deir el-Zouryň 20 kilometr günorta-gündogarynda ýerleşýän Al-Muhasan meýdanyna geçirilendigini habar berdi.
2015-nji ýyldan bäri demirgazyk Yrakdan we Siriýadan YD-yň hatarynda söweşýän Halimowyň öldürilendigi barada birnäçe gezek tassyklanmadyk habarlar gelip gowuşýar.
Täjik häkimiýetleri onuň diridigine ynanýandyklaryny aýdyp, maglumatlary gaýta-gaýta ret edip gelýär.
Orsýetiň penasyndaky Siriýanyň hökümet güýçleri bilen Deir al-Zour şäherini gabawda saklamaga synanyşýan YD toparynyň söweşijileriniň arasynda agyr söweşler dowam edýär.
Siriýanyň döwlet mediasy Deir el-Zouryň YD tarapyndan üç ýyla çeken gabawyny hökümet güýçleriniň bozandygyny habar berensoň , şu hepde Russiýanyň prezidenti Wladimir Putin özüniň siriýaly kärdeşi Başar al-Assady gutlady.
2015-njy ýylyň sentýabr aýynda Orsýetiň Siriýada howa hüjümlerine girişmeginden birnäçe aý geçensoň, günbatarly resmiler rus howa zarbalarynyň esasan YD toparynyň söweşijilerine däl-de, prezident Başar al-Assadyň beýleki garşydaşlaryna gönükdirilendigini aýtdy.


text:
Ajaýyp Aşgabat halkara howa menzili Ýapyk binalarda we söweş sungaty boýunça V Aziýa oýunlaryna gelýän myhmanlaryň ilkinji duralgasy bolar. Terminalyň haýran galdyryjy keşbi hemmede öz täsirini galdyrýar.
Halkara rekordlar akademiýasy, bir sagatda 1 600 ýolagçyny kabul edip bilýän bu ajaýyp howa menzilini “Iň uly guş şekilli bina” diýip atlandyrdy.
Gelýän türgenler, tälimçiler, wekiller we sport janköýerleri bu ýerde Aşgabat 2017-niň meýletinçileri, ýagny köpsanly Ilkinji ýyldyzlar tarapyndan garşy alnar.
Howa menzili “Polimeks” türk gurluşyk kompaniýasy tarapyndan guruldy we 2016-njy ýylyň 17-nji sentýabrynda Türkmenistanyň hormatly Prezidenti Gurbanguly Berdimuhamedow tarapyndan açyldy.


text:
Parlamente, ýerli häkimiýet we öz-özüňi dolandyryş edaralaryna dalaşgärleri hödürlemek çäreleri başlanýar
Aşgabatda Türkmenistanda Saýlawlary we sala salşyklary geçirmek baradaky Merkezi toparyň mejlisi geçirildi. Ol Mejlisiň altynjy çagyrylyşynyň deputatlarynyň, welaýat, etrap, şäher halk maslahatynyň we Geňeşleriň agzalarynyň saýlawlaryna taýýarlyk bilen baglanyşykly meselelere bagyşlandy. Mejlise Merkezi saýlaw toparynyň agzalary, Merkezi saýlaw toparynyň edarasynyň işgärleri, Merkezi saýlaw toparynyň ýanynda döredilen iş toparlarynyň agzalary, syýasy partiýalaryň, jemgyýetçilik guramalarynyň we köpçülikleýin habar beriş serişdeleriniň wekilleri gatnaşdylar.
Milli saýlaw kanunçylygyna laýyklykda. Türkmenistanda Saýlawlary we sala salşyklary geçirmek baradaky Merkezi toparyň karary bilen 2018-nji ýylyň 24-nji ýanwaryndan 22-nji fewralyna çenli bolan döwürde dalaşgärleri hödürlemek işleri geçiriler. Olar fewral aýynyň 3-nden 27-sine çenli bolan döwürde bellige alnar.
Öňde boljak saýlawlaryň aýratyn ähmiýetini belläp, mejlise gatnaşyjylar saýlawlarda syýasy partiýalaryň üçüsiniň, raýatlar toparlarynyň hödürlän dalaşgärleriniň bäsleşjekdiklerini nygtadylar. Munuň özi saýlawlaryň taýýarlyk işlerine kuwwatly itergi berip, saýlawçylara milli parlamente, ýerli wekilçilikli häkimiýet edaralaryna we öz-özüňi dolandyryş düzümlerine öz mynasyp gören dalaşgärlerini görkezmäge mümkinçilik döreder. Garaşsyzlyk ýyllary üçinde işjeň jemgyýetçilik-syýasy güýje öwrülen Demokratik partiýadan başga-da, saýlawly edaralara Senagatçylar we telekeçiler hem-de Agrar partiýalary ýaly täze partiýalar dalaşgärlik ederler. Olar özleriniň bar bolan mümkinçiliklerini doly güýjünde durmuşa geçirmäge mümkinçilik aldylar.
Mejlisiň dowamynda Merkezi saýlaw toparynyň welaýatlarda we Aşgabat şäherinde öňde boljak saýlawlara taýýarlyk we olaryň guramaçylyk işleri boýunça maksatnamasyna laýyklykda alyp barýan işleri hakyndaky habarlary diňlenildi. Bellenilişi ýaly, dürli derejedäki çäreleriň birnäçesini guramak meýilleşdirildi. Ilat arasynda düşündiriş işlerini geçirmegiň netijeli boljakdygy bellenildi. Welaýat, etrap, şäher we okrug saýlaw toparlarynyň agzalary üçin guralan birnäçe okuw maslahatlarynyň jemleri hakyndaky habar diňlenildi.
Türkmenistanyň diplomatik wekilhanalarynyň ýanynda saýlaw uçastoklaryny döretmek we Mejlisiň deputatlarynyň saýlawlarynyň geçirilýän gününde daşary ýurtlarda bolýan ildeşlerimiz üçin saýlaw çärelerini guramak mejlisiň gün tertibine girizilen esasy meseleleriň biri boldy. Daşary ýurtlarda bilim alýan türkmen ýaşlary üçin munuň özi aýratyn möhümdir. Şunuň bilen baglylykda, uçastok saýlaw toparlarynyň agzalary bilim alýan ýaşlaryň arasynda hormatly Prezidentimiz Gurbanguly Berdimuhamedowyň başlangyjy boýunça ýaýbaňlandyrylan demokratik özgertmeleriň barşynda geçirilýän saýlaw möwsüminiň möhümdigi barada degişli wagyz-nesihat işlerini alyp barmalydyrlar we saýlawçylaryň sanawyny düzüp, olaryň ses bermek çäresiniň geçiriljek ýerini kesgitlenmelidirler.
Saýlawlaryň giň bäsleşik esasynda geçirilmeginiň wajypdygyny belläp, mejlise gatnaşyjylar saýlawlaryň geçirilişine diňe bir jemgyýetçilik guramalary we ýurdumyzyň syýasy partiýalary tarapyndan bellenilen milli synçylaryň däl, eýsem bu çärä çagyryljak halkara synçylary, köpsanly daşary ýurtlardan, ilkinji nobatda bolsa ÝHHG, GDA we beýlekiler ýaly abraýly guramalardan synçylaryň gatnaşjakdygyny nygtadylar.
Merkezi saýlaw toparynyň agzalary saýlawlaryň ýokary guramaçylyk derejesinde, giň bäsleşik esasynda geçirilmegini dalaşgärleriň saýlawlaryň öňüsyrasyndaky maksatnamalaryny beýan etmek, saýlawçylaryň olar bilen tanyşmaklaryny, ara alyp maslahatlaşmaklaryny we degişli netije çykarmaklaryny üpjün edýän şertleriň döredilmegi ugrunda ähli tagallalary gaýgyrmajakdyklaryna ynandyrdylar.
Türkmenistanda Saýlawlary we sala-salşyklary geçirmek baradaky Merkezi toparynyň mejlisiniň dowamynda başga-da birnäçe guramaçylyk meseleleri ara alnyp maslahatlaşyldy.
Saýlawlara taýýarlyk işleri işjeň häsiýete eýe bolýar. Bu möhüm jemgyýetçilik-syýasy çäresine türkmen döwletiniň demokratik esaslarynyň pugtalandyrylmagy, ýurdumyzda asyrlaryň jümmüşinden gözbaş alýan hakyky halk häkimiýeti ýörelgeleriniň tassyk edilmegi babatynda aýratyn ähmiýet berilýär.


text:
Has gowy öwrenmek üçin S.O.D.G.A usuly
Biz islesekde islemesekde gündelik durmuşda hemişe bir zatlar öwrenyäris,beýnimiz durman işleyär. Sebäbi adamyň beýni bir zatlar öwrenmek bilen iýmitlenyär. Beýnimizi durduryp bilmek asla mümkin däl, ol mydama bir zatlar öwrenmeli. “Beýnim, kelläm bu zatlar kabul edenok, düşünip bilemok”- diýip günäkärläp bilmeýäris.
Bu gün size beýnimizi ösdürmek we has gowy öwrenip bilmek üçin S.O.D.G.A. usuly ( metody ) hakynda gürrüň bermekçi.
1 ädim. Söý – söýmek. Ähli zat söýmek bilen başlaýar. “Eger söýýän, halaýan işiňi edýän bolsaň ömür boýy işlemersiň” – diýişleri ýaly, kim aýdan hem bolsa dogry aýdypdyr. Şonuň üçin başdan söýýän kärimizi seçmek ya-da elimizdäki kärimizi söýmänini başarmaly.
2.ädim. Oka – okamak. “ Talantmy ýada köp işelemek ( taýýarlanmak ) esasy? “ diýip soralsa – okamak esasy! Size bir hekaýa gürrüň bereýin.
Bir wagtlar bir küşt oýunçysy bar eken. Adynada Bubby diýeli. Bubby talantly oglan eken yöne beýle-de geň galdyryjy däl eken. 12 ýaşyna gelende birden gözden ýitipdir.Geçirilýän ýaryşlarda, oýunlarda ýokdy. 13 ýaşynda küşt ýaryşlaryna gatnaşyp Amerikanyň iň meşhur, ökde küşt oýunçysy bolupdyr. Howwa gürrüň edýän küşt oýunçymyz Bobby Fischer. Herkimi Bobby Fischerdiň 1 ýyl boýunça näme edenini gyzyklandyrýar. Howwa Bobby Fischer okapdyr. Hem-de 1800-nji ýyllardaky tapyp bilen ähli küşt kitaplaryny okapdyr. Öňki küştçileriň ähli oýunlaryny öwrenipdir. Bobby Fischeriň garşydaşlary onuň göçüşlerini görüp gaty haýran galypdyrlar. Bobby Fischer diňe öz dilindäki iňlis kitaplaryny okamak bilen çäklenmän, eýsem rus dilindäki kitaplary hem okapdyr we munuň üçin rus dilini hem öwrenipdir. Sebäbi 1800-nji ýyllardaky iň meşhur, ökde 20 küşt oyunçysy ruslardy. Jemläp aýtsak Bobby Fischer diňe küşt kitaplaryny okaman , iň gowy küşt kitaplaryny okapdyr.
Bu ädimiň esasy maksady ölýänçäň okamak, iň gowysyny okamak.
3. ädim . Deňe – ýerine ýetir – Amal et! “just do it”. Howa söýdük okadyk indi näme ýerine ýetirmek galýar. Kyn bolsada deňäp deňäp ýerine ýetir.Bir zady deňemän hiç zat edip bilmersiňiz. Suwa girmän ýüzmänini öwrenip bilmersiňiz. Şonuň üçin amal et, ýerine ýetir “just do it”. Biz bir zady diňe gaýta gaýta deňäp öwrenip bileris. Edil Edisonyň çyrany tapyşy ýaly , 999 gezek deňäp, synanşyp 1000-nji gezekde tapýar. 9 gezek deňeseň 10-njyda hökman başararsyň! Taryhda, häzirki döwürde uly işleri başaranlar ( Edison, Steýe Jobs, Mark Zuckerbur….) bizler ýaly adamlar. Olaryň ýekeje aýratyn tarapy – deňäpdirler , deňeýärler ( 10 gezek, 100 gezek, 1000 gezek). Muny çaga wagtymyz ählimiz etdik, 1 ýyllap emedekledik, turdyk, ýykyldyk. Soňynda ýöremänini başardyk.
Roman ýazasyň gelyämi onda kiçi hekaýalary ýazmakdan başla, Hemingway ýaly. Hemingway hiç wagt roman ýazaryn öýtmändir. Ýöne kiçi hekaýalary uly romanlara öwrülipdir. Rejisýor bolasyň gelýämi , onda gysga filmlary düşürip başla, Spielberg ýaly.
Bu ädimiň esasy maksady bir zadyň manysyna düşünmek üçin ony diňe deňäp , edip görmeli.
4. ädim. Gaýtala – tiz tiz gaýtala. Başdaky 3 ädimi ýerine ýetirenimizden soň bulary diňe gaýatalamak galýar.
Meşhur basketbolçy Michael Jordany tanaýan bolsaňyz gerek. Ondan iň gowy basketbolçy bolmagyň syry soralanda şeýle jogap berýär – “Amal etmek, her hereketi köp gezek gaýtalamak”.
Köp gaýatalamagy diňe sportda däl, ähli zatlarda ulanyp bilerisiňiz. Dil öwrenmek isleýäsmi şol bir sözleri köp gezek gaýtala! Alyp baryjy bolasyň gelýämi köp gezek gürlemänini deňäp gör. Maksadyňyz näme bolsa bolsun, şol maksadyňyza ýetmek üçin gerekli zatlary her gün gaýtalamaly.
Bu ädimiň esasy maksady her gün gaýtalap “XXXX” belgisinden zynjyry emele getir we ol ZYNJYRY bozma!
5.ädim. Analiz et – analiz etmek. Bu öz eden işlerimizi gözden geçirmek, analiz etmek. Yagny, okaýas- bir zatlar öwrenip bilyärsmi? Yada has köp okamalymy? Başga çeşmelerden okamalymy? Amallaryň, deňemeleriň saňa kömek edýärmi?
Eger bizing söýmegimiz, okamagyzmyz, deňemegimiz, gaýatalamagymyz ýalňyş bir maksat üçin ýada yalňyş ýerde edýän bolsak , onda munuň hiç zada peýdasy bolmaz. Şonuň üçin özüňi analiz etmänini öwrenmeli!
Bu ädimiň esasy maksady öz özüňi analiz etmek.
Hormatly okaýjylar elebetde öwrenmegiň birnäçä usullary, ýollary bardyr. Men hem Siz bilen öz bilýän we öz şahsy durmuşymda etmänä çalyşýan S.O.D.G.A. usuly, metody sizler bilen paýlaşmak isledim. Eger-de Siziňem başga bilýän usullaryňyz, metodlaryňyz bar bolsa aşakda, teswirlerde meniň bilen paýlaşyp bilersiňiz.


text:
14 Mayıs 2016 Cumartesi
Bildiriş
Ýurdumyzyň Türkiýe Respublikasyndaky Baş Konsullygy tarapyndan Magtymguly Pyragynyň Şygryýet Gününiň Hormatyna çäre guraljak. Çäre 2016-nji ýylyň 16-njy maýynda sagat 10:00 da başlar.
Çäreniň geçiriljek menzili Stambul Uniwersitetiniň merkezi korpusy Rektorlük Salonu (BEYAZIT) .
Çäre ähli talyp we myhmanlary çagyrýarys. Çäreniň soňynda Türkmen milli tagamy Türkmen palawy hödürlener
Habarlaşmak Üçin:
Seyit Haknazarow 05364484478 E-mail seyithaknazarov14@gmail.com
Kaydol: Kayıt Yorumları (Atom)


text:
20 Haziran 2015 Cumartesi
Russiýa Bilen Gresiýa Hökümetara Şertnama Gol Çekişdi
Şertnama laýyklykda iki ýurt Gresiýadan geçjek turba geçiriji taslamasynyň gurluşygyny birlikde alyp barar.
Russiýanyň Energetika ministri Aleksandr Nowak taslamanyň Gresiýadan geçýän bölümine rus firmalarynyň we banklarynyň maddy taýdan goldaw bermek isleýändigini we taslama bilen baglanşykly işleriň dowam edýändigini aýdypdy.
Türk akymy taslamasy bilen Ukraina bilen dartgynly günleri başdan geçirýän Russiýanyň tebigy gazy Türkiýe we Gresiýaly arkaly ÝB-ne akdyrlar.
63 milliarb kub metr mümkinçilige eýe boljak taslamada şol mukdaryň 47 milliard kub metri Ýewropa ýurtlaryna akdyrlar, galan 16 milliard kub metri bolsa Türkiýäniň içeri bazarlarynda sarp ediler.
Kaydol: Kayıt Yorumları (Atom)


text:
10 Kasım 2015 Salı
Russiýa S-300 Roketa Ulgamlaryny Eýrana Berer
Dubaýdaky ýarag sergisinde beýanat beren Russiýanyň ýarag firmasy Rostekiň başlygy Sergeý Çimezow ýaraglaryň ugrdaylmagy bilen baglanşykly ylalaşyga gol çekilenden soň, resmi Tähranyň Ženewadaky Halkara kazyýetde Russiýa garşy gozgan 4 milliard dollarlyk kazyýet işini yzyna aljakdygyny mälim etdi.
Çimezow S-300 roketa ulgamlarynyň haýsy wersiýasyny we haçan ugradyljakdygy barada bolsa maglumat bermedi.
Russiýa bilen Eýran 2007-nji ýylda 5 sany S-300 roketa ulgamynyň satuwy baradaky ylalaşyga gol çekişipdi.
Eýran ylalaşyga laýyklykda 800 million dollaryň 166 million dollaryny göni nagt töläpdi.
Emma 2010-njy ýylda BMG-nyň karary bilen Russiýa roketalaryň Eýrana tabşyrylmagyny soňa goýupdy.
Eýran bilen Günbatar döwletleriň arasynda baglaşylan ýadro ylalaşygyndan soň, Russiýanyň döwlet ýolbaşçysy Wladimir Putin roketalaryň Eýrana tabşyrylmagynyň öňüni açypdy.
Kaydol: Kayıt Yorumları (Atom)


text:
Sport
Minskide Söweş sungaty boýunça VII halkara oýunlary tamamlandy, onda Türkmenistanyň ýygyndy topary bürünç medallaryň ýene üçüsine mynasyp boldy. Olaryň ikisi ...
Şu gün “Arçabil” myhmanhanasynyň mejlisler zalynda Türkmen-awstriýa işewürler maslahaty geçirildi. Onuň işine gatnaşmak üçin Awstriýanyň döwlet edaralarynyň hem-de energetika, maşyngurluşyk, ...
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow 5-nji dekabrda Döwlet howpsuzlyk geňeşiniň göçme mejlisini geçirdi. Mejlisde ...
آخرین خبرها
© کلیه حقوق مادی و معنوی این سایت محفوظ و متعلق به وب سایت "ترکمن نیوز" می باشد. کپی برداری از مطالب سایت با ذکر منبع بلامانع است .


text:
Fransuz dili kurslary
-
Sişenbe gününiň myhmany - 10-njy aprel
Aprel aýynyň Sişenbe gününiň duşuşygy 10-njy aprelda sagat 18.30 bolar. Bu gezekki duşuşyk üçin Kristof Luaýe bize myhmançylyga geler.
4 ýylyň dowamynda, Kristof Luaýe Fransiýanyň Türkmenistandaky Ilçihanasynyň howpsuzlygy üçin jogapkär bolup işledi. Fransiýa gaýdyp baransoň, ol Parižiň polisiýasynda işini dowam etdirdi.
Ol bize gelip öz başdan geçirmeleri we polisiýa işgäriniň käri barada gürrüň berer.
Kristof Luaýe 10-njy aprelda duşuşmaga geliň.
-
Fransuz dili kurslarynyň ýazky sessiýasy başlanýar
Türkmenistandaky Fransuz Institutynda fransuz dili kurslarynyň täze sessiýasy başlanýar. Sizem ýazylyşyga howlugyň!
-
Fransuz dili kurslarynyň täze gyşky sessiýasyna ýazylmaga howlugyň!
Siz fransuz dilini öwrenmegi ýa-da fransuz dili başarnyklaryňyzy ösdürmek isleýärsiňizmi?
Eger şeýle bolsa, fransuz dili kurslarynyň indiki sessiýasyna ýazylmak üçin Merkezimize gelip bilersiňiz
Kurslaryň täze sessiýasy 2-nji ýanwarda başlanýar we 24-nji marta çenli 3 aý dowam edýär.
-
Fransuz dilini öwrenmek isleýärsiňizmi ?
Fransuz dilini öwrenmek isleseňiz, Türkmenistanyň Fransuz medeni merkezine, bize, ýuz tutuň, 2014-nji ýylyň ýanwar aýynyň 6-na başlaýan fransuz dili kurslarynyň 2-nji sessiýasy üçin
-
Türkmenistandaky Fransuz Institutyna fransuz dilini öwrenmäge geliň !
Siz fransuz dilini öwrenmegi ýa-da fransuz dilini bilişiňizi gowulandyrmak isleýärsiňizmi ? ? Eger şeýle bolsa, fransuz dili kurslarynyň indiki sessiýasyna ýazylyp 1-nji sentýabrda Institutymyza bize geliň.


text:
TM HYZMAT – bu ilkinji we öz ugrundan ýeketäk portal hem-de ýolgörkezijidir. Orta mekdepleriň, çagalar baglaryň, restoranlaryň, kafelaryň, saglyk öýleriň, ýokary okuw jaýlaryň, söwda merkezleriň, dürli ugrundan telekeçileriň hyzmatlary, egin-eşik magazynlar, tans merkezler, gozgalmaýan emläk agentlikler, okuw merkezler, toý salonlar, gözellik salonlar we şuňa meňzeş ýerleriň maglumatlaryň bolmagy - bizi hakyky ýolgörkeziji edýändir.
TM HYZMAT MUSIC - TM HYZMAT tarapyndan döredilen aýdym-saz portaly, bärde siz türkmen, türk, rus we daşary ýurt aýdymlaryny ýükläp we diňläp bilersiňiz, şeýle-de aýdymçylaryň terjimehalyny okap bilersiňiz! Aýdymlar wagta-wagtal täzelenip, goşulyp durulýar.
TM HYZMAT BILMELI - TM HYZMAT tarapyndan döredilen göwün açar portaly. Bärde boş wagtyňyzy peýdaly geçirmek üçin ähli mümkinçilikler döredilendir. Dürli temalardan bölümlere bölünip taýýarlanan makalalar, hekaýalar, şeýle hem degişmeler we kitaplary alyp, ýükläp we okap bilersiňiz. Portal iň täze we iň köp okalýan makalalary ulanyjylara saýlama hökmünde hödürleýär!
TM HYZMAT - bu ilkinji we öz ugrundan ýeketäk portal hem-de ýolgörkezijidir. Orta mekdepleriň, çagalar baglaryň, restoranlaryň, kafelaryň, saglyk öýleriň, ýokary okuw jaýlaryň, söwda merkezleriň, dürli ugrundan telekeçileriň hyzmatlary, egin-eşik magazynlar, tans merkezler, gozgalmaýan emläk agentlikler, okuw merkezler, toý salonlar, gözellik salonlar we şuňa meňzeş ýerleriň maglumatlaryň bolmagy - bizi hakyky ýolgörkeziji edýändir.
TM HYZMAT MUSIC - TM HYZMAT tarapyndan döredilen aýdym-saz portaly, bärde siz türkmen, türk, rus we daşary ýurt aýdymlaryny ýükläp we diňläp bilersiňiz, şeýle-de aýdymçylaryň terjimehalyny okap bilersiňiz! Aýdymlar wagta-wagtal täzelenip, goşulyp durulýar.
TM HYZMAT BILMELI - TM HYZMAT tarapyndan döredilen göwün açar portaly. Bärde boş wagtyňyzy peýdaly geçirmek üçin ähli mümkinçilikler döredilendir. Dürli temalardan bölümlere bölünip taýýarlanan makalalar, hekaýalar, şeýle hem degişmeler we kitaplary alyp, ýükläp we okap bilersiňiz. Portal iň täze we iň köp okalýan makalalary ulanyjylara saýlama hökmünde hödürleýär!


text:
28 Mart 2015 Cumartesi
Türkmenistanyň Prezidenti Karara Gol Çekdi
Berkarar döwletimiziň bagtyýarlyk döwründe milli medeniýetimizi mundan beýläk-de ösdürmek, Garaşsyz döwletimizde kitaphana işini häzirki zaman şertlerinde guramak, raýatlara edilýän kitaphana hyzmatlaryny has-da kämilleşdirmek we ýurdumyzyň ýaşlarynyň ylymly, bilimli bolmaklary üçin zerur şertleri döretmek, şeýle hem Türkmenistanyň Prezidentiniň 2013-nji ýylyň 16-njy awgustynda çykaran 13171-nji kararyny ýerine ýetirmek maksady bilen, Türkmenistanyň Prezidenti Karara gol çekdi. Resminama laýyklykda, Türkmenistanyň Medeniýet ministrligine garamagyndaky welaýat, etrap we şäher merkezi kitaphanalarynda bitewi elektron kitaphana ulgamyny döretmek we onuň bilen bagly zerur enjamlary, serişdeleri, programma üpjünçilik önümlerini satyn almak, gurnamak hem-de merkezi kitaphanalaryň arasyndaky aragatnaşygy üpjün etmek, hünärmenleri ýörite taýýarlamak barada “Nokat kompýuter” hojalyk jemgyýeti bilen şertnama baglaşmaga ygtyýar berildi.
Işlere 2015-nji ýylyň aprel aýynda başlamak we bitewi elektron kitaphana ulgamyny 2016-njy ýylyň iýun aýynda işe girizmek bellenildi.
***
“Türkmenistanyň durmuş-ykdysady ösüşiniň 2011-2030-njy ýyllar üçin Milli maksatnamasynda” bellenen wezipeleri üstünlikli durmuşa geçirmek, ýurdumyzda kärhanalaryň işiniň netijeliligini ýokarlandyrmak we bazar gatnaşyklary üçin amatly şertleri döretmek, şeýle hem Berkarar döwletimiziň bagtyýarlyk döwründe ulag ulgamynyň işini has-da kämilleşdirmek maksady bilen, Türkmenistanyň Prezidenti Karara gol çekdi. Resminama laýyklykda, Türkmenistanyň Ykdysadyýet we ösüş ministrligi, Türkmenistanyň Deňiz we derýa ulaglary döwlet gullugy Gullugyň garamagyndaky Türkmen deňiz söwda floty müdirliginiň guramaçylyk-hukuk görnüşini üýtgedip, ony “Deňiz söwda floty” ýapyk görnüşli paýdarlar jemgyýetine bellenen tertipde öwürmäge borçly edildi.
***
Türkmenistanyň Prezidenti Buýruga gol çekdi. Resminama laýyklykda, wezipe borçlaryny göwnejaý ýerine ýetirmän, işde goýberen kemçilikleri üçin, Türkmenistanyň Ministrler Kabinetiniň Başlygynyň orunbasary Taganow Pälwan Gylyçdurdyýewiçe berk käýinç yglan edildi.
Kaydol: Kayıt Yorumları (Atom)


text:
Ata Watanymyzda hormatly Prezidentimiziň parasatly ýolbaşçylygynda eziz Diýarymyzda yklymlara görelde, asyrlara nusgalyk beýik işler amala aşyrylýar. Ýurt abadan, il agzybir bolanda, durmuş ajaýyplaşyp, pursatlar şatlyk-şagalaňa, aý-günler toýdur baýramlara beslenýär. Döwrüň belentliklerini nazarlap, öňe barýan ata Watanymyzda Gahryman Arkadagymyzyň taýsyz tagallalary we bimöçber aladalary netijesinde ýaş nesilleriň bagtyýar hem-de abadan durmuşda ýaşamagy üçin giň gerimli işler alnyp barylýar. Ýaşlaryň halkara ülňülerine laýyk gelýän döwrebap bilim almagynda, saýlap alan hünärleri boýunça bilimlerini artdyrmagynda, olaryň ylmy we döredijilik işlerine höweslenmeginde, dünýägaraýyşlarynyň giňelmeginde, bedenterbiýe we sport bilen meşgullanmagynda hemmetaraplaýyn goldaw bermek Arkadag Prezidentimiziň öňde goýýan baş wezipeleriniň biridir.
Mälim bolşy ýaly, milli Liderimiz watansöýüjilik we sagdyn durmuş ýörelgelerine has ygrarly we olary wagyz ediji bolmak bilen, bu babatda ýaşlara nusgalyk görelde görkezýär. Berkarar döwletimiziň bagtyýarlyk döwründe ýaşlarda eziz Watanymyza, ajaýyp tebigatymyza, dost-doganlyga, maşgala gymmatlyklaryna, bilime-ylma, sporta, zähmete, sagdyn ýaşaýyş-durmuş ýörelgelerine we bedenterbiýä söýgi döredýär. Arkadag Prezidentimiziň aýdyşy ýaly: “Ýaşlar ýurdumyzyň we halkymyzyň geljegidir. Şonuň üçin hem Watanymyzyň geljegi bolan ýaş nesliň mümkinçiliklerini giňeltmek we durmuşa geçirmekde uly işler durmuşa geçirilýär”.
Gazanylan bu belent sepgitleriň gözbaşynda milli Liderimiziň taýsyz tagallalary, irginsiz zähmeti, döwrüň badyna tizlik berýän başlangyçlary, jöwher parasaty durandyr. Olaryň özen-sütüniniň watansöýüjilikden hem ynsanperwerlikden gözbaş alýandygyny halkymyz her bir ädimde görüp, duýup, bu belent hakykatdan ruhy güýç alyp ýaşaýar. Bu ruhubelentlik syýasy, ykdysady, medeni-durmuş ulgamlarynda gazanylýan taryhy ýeňişlere egsilmez güýç bolup goşulýar. Bu günki gün milli ykdysadyýetimiziň ähli pudaklarynda ýokary görkezijiler gazanylýar. Şol gazanylýan üstünliklere ýurdumyzda hereket edýän iri jemgyýetçilik guramalarynyň hatarynda nusgawy şahyrymyz Magtymguly atamyzyň adyny uly buýsanç bilen göterýän Türkmenistanyň Magtymguly adyndaky Ýaşlar guramasynyň agzybir wekilleri we işjeň agzalary hem berkarar döwletimizi ösdürmekde, halkymyzyň jebisligini we agzybirligini pugtalandyrmakda özleriniň mynasyp goşantlaryny goşýarlar.
Şu bagtyýar döwürde ýurdumyzyň ýokary okuw mekdeplerinde senagat, oba hojalygy, lukmançylyk, medeniýet, sungat, halkara gatnaşyklary, ynsanperwer, ösüş, harby, harby-deňiz floty, nebit-gaz, tehnologiýa ugurlaryndan ýokary derejede ylym almaga uly mümkinçilikleriň bardygy, türkmen metbugatynda işlemäge höwesli ýaşlar üçin žurnalistika boýunça ýokary okuw mekdebiniň açyljakdygy, olaryň müňlerçesiniň daşary ýurtlaryň okuw mekdeplerinde okadylýandygy, ýaşlaryň arasynda her ýylda ylmy bäsleşikleriň geçirilýändigi, dörediji zehinli ýaşlar üçin Türkmenistanyň Ýaşlar baýragynyň, çagalar üçin Gulbaba adyndaky baýragyň döredilip, bu baýraklaryň her ýylda olaryň onlarçasyna dabaraly ýagdaýda gowşurylýandygy biziň öz ukybymyzy görkezmek üçin uly mümkinçilikleriň döredilendiginiň aýdyň alamatydyr.
Soňky ýyllarda ýurdumyzyň ähli welaýatlarynda iň zamanabap sport desgalarynyň, sport mekdepleriniň, aýlawlaryň gurulmagy, geçen ýylda gözel paýtagtymyzda dünýä derejeli Olimpiýa şäherçesiniň gurlup, onda Merkezi Aziýada ilkinji gezek Ýapyk binalarda we söweş sungaty boýunça V Aziýa oýunlarynyň ýokary derejede geçirilmegi, türgenlerimiziň bu ýaryşda ençeme döwletleriň arasynda gazanylan medallaryň ähli görnüşi boýunça sanawda 1-nji ýeri eýelemekleri türkmen sportuny halkara derejesine çykardy. Indi bizde sportuň ençeme görnüşleri boýunça dünýä, yklym çempionlary bar.
Gahryman Arkadagymyz: “Biziň ýokary depgin bilen ösýän Garaşsyz döwletimiziň iň gymmatly hazynasy adamdyr. Şoňa görä-de, biz ýurdumyzyň her bir raýaty, aýratyn-da, ýaşlar hakynda düýpli alada edýäris. Berkarar döwletimizi we agzybir jemgyýetimizi has-da kämilleşdirmek boýunça zerur işleri durmuşa geçirýäris. Bu bolsa biziň “Döwlet adam üçindir!” diýen syýasatymyzyň esasy maksady bolup durýar” diýip nygtaýar. Hormatly Prezidentimiziň ynsanperwer başlangyçlary bilen ýaşlar baradaky döwlet syýasatynyň üstünlikli durmuşa geçirilýändigine “Türkmenistanda ýaşlar baradaky döwlet syýasatynyň 2015 – 2020-nji ýyllar üçin döwlet Maksatnamasy” boýunça giň gerimli işleriň amal edilmegi anyk şaýatlyk edýändir.
Biz milli Liderimiziň alyp barýan döwletli işlerini, belent özgertmelerini durmuşa geçirmäge, öňde goýlan maksatnamalary ýerine ýetirmäge mundan beýläk hem has-da işjeň gatnaşyp, hormatly Prezidentimiziň adyl syýasatyny ösüp gelýän ýaş nesillerimize düşündirmekde wagyz-nesihat işlerimizi mundan beýläk hem ýokary derejelerde dowam etdireris!
Rüstem Mämmedow,
TMÝG-niň Aşgabat şäheriniň
Bagtyýarlyk etrap geňeşiniň başlygy.


text:
29 Mayıs 2016 Pazar
Aşgabatda Halkara Pudaklaýyn Sergi Açyldy
Paýtagtymyzda her ýyl ýurdumyzda giňden bellenilýän umumymilli baýramçylyga bagyşlanan “Türkmen halysy biziň günsaýyn ösýän ata Watanymyzyň gözellik nusgasydyr” atly halkara sergisiniň açylyş dabarasy boldy. Ony “Türkmenhaly” döwlet birleşigi Türkmenistanyň Söwda-senagat edarasy bilen bilelikde guradylar.
Maý aýynyň soňky ýekşenbesinde bellenilýän Türkmen halysynyň güni—bu ýurdumyzyň şanly Garaşsyzlygynyň ilkinji günlerinde esaslandyrylan milli senanamamyzyň şanly seneleriniň ilkinjileriniň biridir. Milli baýlygymyzyň—el halyçylygynyň täsin sungatynyň, gözelligi we kämilligi boýunça aklyňy haýran edýän haly eserleriniň gadymy däplerini dowam edýän türkmen halyçy gelin-gyzlarynyň örän uly zehininiň we joşgunly zähmetiniň senasy bolup ýaňlanýan bu baýramçylyk şu ýyl, Mirasa sarpa goýmak, Watany özgertmek ýylynda aýratyn ähmiýete eýe bolýar.
Täze taryhy döwürde türkmen halkynyň ruhy-medeni mirasyny çuňňur öwrenmek, onuň gadymdan gözbaş alýan däp-dessurlaryny, şol sanda halyçylygy aýawly saklamak we artdyrmak hormatly Prezidentimiz Gurbanguly Berdimuhamedowyň ýöredýän döwlet syýasatynyň ileri tutulýan ugurlarynyň hataryna çykaryldy. Milli halyçylygyň dünýä ýüzünde haýran galdyrýan sungat eserlerinde halkymyzyň iň gowa häsiýetleri hem-de oňa mahsus bolan bitewilik we ruhubelentlik öz beýanyny tapdy. Haly gölleri Garaşsyz bitarap Türkmenistanyň döwlet nyşanlarynyň aýrylmaz alamatlaryna öwrülip, türkmen halkynyň agzybirligini we jebisligini, oňa mahsus bolan filosiki parasatlylygy, ajaýyplygy we sazlaşyga tükeniksiz ymtylmany beýan edýär.
Türkmen halysynyň ajaýyp bilermeni we hakyky muşdagy, bütin dünýäde milli baýlyklarymyzy giňden ýaýmak meselelerine uly üns berýän döwlet Baştutanymyzyň 2011-nji ýylda neşir edilen “Janly rowaýat” atly kitaby halkymyza, halyçylara hem-de giň okyjylar köpçüligine hakyky sowgat boldy. Baýramçylyk dabaralarynyň öňýanynda milli Liderimiziň çapdan çykan “Arşyň nepisligi” atly täze düýpli işi bolsa şanly waka öwrüldi. Milli halyçylyk barada awtoryň oýlanmalaryny öz içine alan hem-de mähriban halkymyzyň medeniýetine uly söýgi we hormat içinden eriş-argaç bolup geçýän ajaýyp neşiriň tanyşdyryş dabarasy Türkmenistanyň Döwlet medeniýet merkeziniň Mukamlar köşgünde hem-de Türkmen halysynyň milli muzeýinde geçirildi.
Paýtagtymyzyň muzeý toplumynyň belent sergi zallary, dünýäde el halylaryny saklamaga, öwrenmäge we ýaýmaga ýöriteleşdirilen ýeke-täk muzeýdir. Bu muzeý ýanaşyk ýerleri hem Aşgabat şäherinde ägirt uly haly sergisiniň geçirilýän ýerine öwrüldi. Ol her ýyl dünýäniň ähli künjeklerinden türkmen sungatynyň muşdaklarynyň köp sanlysynyň ünsüni özüne çekýär.
“Türkmen halysy biziň günsaýyn ösýän ata Watanymyzyň gözellik nusgasydyr” atly halkara sergisine gatnaşmak üçin paýtagtymyza Ýewropa we Aziýa döwletleriniň ençemesinden esasy alymlar we hünärmenler, belli haly öndürijiler, işewürler, iri söwda we gurluşyk kompaniýalarynyň ýolbaşçylary we wekilleri geldiler. Ýurdumyzyň hyzmatdaşlarynyň hatarynda halyçylyk pudagynda özara baýlaşmak däplerine eýe bolan ýurtlar—Türkiýe, Saud Arabystany, Eýran, Pakistan, Owganystan, Gazagystan, Özbegistan, Azerbaýjan, şeýle hem Russiýa, Germaniýa, Hytaý, Täjigistan, Belarus bar. Foruma türkmen el halysynyň muşdaklarynyň bütindünýä assosiasiýasynyň, Dünýä türkmenleriniň ynsanperwer berleşiginiň, medeni merkezleriniň we muzeýleriň wekilleri gatnaşdylar.
Şu gün bu ýerde ir säher bilen tolgundyryjy aýdym-sazlar, tanslar, ýaýbaňlandy. Paýtagtymyzyň “Aşgabat”, “Serpaý” tans toparlarynyň, Çagalar we ýetginjekler köşgüniň ýaş artistleriniň dürli öwüşginli
çykyşlarynda “Arşyň nepisligi”—türkmen halysynyň döreýşi bilen bagly mowzuklar öz beýanyny tapdy. Türkmen milli konserwatoriýasynyň gyzlar topary, Türkmen döwlet medeniýet institutynyň döredijilik toparlary halyçy gelin-gyzlarymyzy joşgunly zähmet çekip, täze eserleri döretmäge ruhlandyrýan ajaýyp halk aýdymlary, jadylaýjy sazlary bilen myhmanlary garşyladylar.
Serginiň açylyş dabarasyna ýrdumyzyň hökümet agzalary, Mejlisiň, ministrlikleriň we edaralaryň ýolbaşçylary, Türkmenistanda işleýän diplomatik wekilhanalaryň we halkara guramalaryň baştutanlary, medeniýet we sungat işgärleri, talyp ýaşlar, şeýle hem habar beriş serişdeleriniň, jemgyýetçilik guramalarynyň, pudak kärhanalarynyň wekilleri, hem-de ýurdumyzyň ähli welaýatlaryndan belli halyçylar gatnaşdylar.
Bu ýere ýygnananlar hormatly Prezidentimiz Gurbanguly Berdimuhamedowyň Gutlagyny uly üns bilen diňlediler. Onda döwlet Baştutanymyz merdana halkymyzyň gadymyýetden gözbaş alýan, umumyadamzat medeniýetiniň genji-hazynasyna öwrülen ajaýyp sungat hökmünde milli halyçylygyň ähmiýetini belledi. Gutlagda hususan-da, şeýle diýilýär: “Türkmen halysy ynsan kalbyny joşa getirýän gudratdyr, türkmeniň öz milletine, diline, dinine, sungatyna, asylly däp-dessurlaryna bolan egsilmez söýgüsiniň nyşanydyr..... Türkmen halysy halkymyzyň ruhy ahwalydyr. Gözelligi, nepisligi, müň dürli öwüşginliligi, reňkleriniň ajýayp sazlaşygy bilen göreni haýrana goýýan halylarymyzda halkymyzyň ähli ajaýyp häsiýetleri, milli aýratynlyklary jemlenendir”.
Bu halkara sergisiniň we Türkmen halyşyaslarynyň bütindünýä jemgyýetiniň XVI mejlisiniň ýurdumyzda halyçylyk pudagy boýunça gazanylan üstünlikleri, ýetilen belent sepgitleri, uz barmakly gelin-gyzlarymyzyň täsin sungatynyň köpdürlüligini ähli aýdyňlygy bilen açyp görkezjekdigini bellemek bilen, milli Liderimiz Gutlagynda bu halkara sergisiniň öz önümlerini görkezýän, hyzmatlaryny hödürleýän kärhanalaryň we guramalaryň wekillerine, telekeçiliere özara gyzyklanma bildirilýän meseleler boýunça pikir alyşmaga, hyzmatdaşlygy mundan beýläk-de ösdürmäge ýardam etjekdigine ynam bildirdi.
Esasyny seýrek duş gelýän muzeý gymmatlyklary düzen bir bitewi dürli öwüşginli sergi hem-de “Türkmenhaly” döwlet birleşigiň kärhanalarynda ussat halyçlarymyzyň dokan ajaýyp halylary milli mirasymyzyň hakyky muşdagy hem-de tutuş dünýä “Janly rowaýat” we “Arçyň nepisligi” atly täsin eserleri peşgeş beren döwlet Baştutanymyzyň parasatly sözleriniň aýdyň subutnamasy bolup durýar.
Geçmişde bolşy ýaly, häzirki döwürde hem türkmen halysy halkymyzyň durmuşyndaky möhüm wakalar mynasybetli gowşurylýan sowgat, döredijilik we sport bäsleşiklerinde ýeňijilere berilýän sylag bolmagynda galýar. Ol döwletimiziň myhmanlaryna hem-de Türkmenistanyň Prezidentiniň daşary ýurt saparlarynda kabul edýän ýurduň baştutanlaryna gowşurylýan ýadygärlik sowgat bolup durýar.
Türkmen halysy ägit uly çeperçilik ähmiýetine eýe bolup, inçe nepisligi bilen tapawutlanýar we Ýer ýüzünde oňa belent sarpa goýulýar. Olaryň gadymy nusgalary häzirki wagtda Russiýanyň, Beýik Britaniýa, Germaniýanyň, Fransiýanyň, Italiýanyň, Ispaniýanyň, Awstriýanyň, Şweýsariýanyň we beýleki ýurtlaryň muzeýlerinde hem-de sergi zallarynda saklanylýar. Türkmen halysy bu ajaýyp sungatyň muşdaklarynyň uly gyzyklanmasyna hem-de haýran galmasyna mynasyp bolup, Ýer ýüzi boýunça özüniň dabaraly şan-şöhratyny ýaýradýar, ol halkymyzyň ýüzüniň tuwagydyr, asyrlardan we müňýyllyklardan aşyp gelen haly dokaýyş sungatynyň syrlaryny özünde jemleýär. Berkarar döwletimiziň bagtyýarlyk döwründe ýurdumyzda milli mirasyň örän baý ýörelgelerini we häzirki tehnologiýalary özünde jemlän el halyçylyk sungaty, täze many-mazmun bilen doldurylýar.
Şonuň üçin hem häzirki wagtda döwlet Baştutanymyzyň ajaýyp görnüşde bezelen “Janly rowaýat” Hem-de “Arşyň nepisligi” kitaplary hormatly Prezidentimiziň milli taryhymyza, türkmen halkynyň köptaraply medeniýetine we sungatyna bagyşlanan beýleki eserleri bilen hatarda serginiň aýratyn diwarlygynda hormatly orunda ýerleşdirildi we bu gün sergä gelenleriň ählisinde ägirt uly gyzyklanma döretdi.
Dabara gatnaşyjylar hakyky türkmen toýuna kybapdaş, onuň däp-dessurlaryna mahsus bolan bagşylaryň aýdym-sazlary bilen döredilen täsin ýagdaýa ruhubelentlik bilen goşulyşdylar. Ýaş çatynjalaryň öýlenýän ýigidiň öýündäki duşuşygynyň, gelniň öz elleri bilen dokan sowgatlaryny -- haly önümlerini we sowgatlyklary olaryň ýakyn garyndaşlaryna paýlaýşynyň şaýady boldular.
Bu ýerde haly dokamak üçin ýüplükleri taýýarlamak we olary boýamak, reňkli keçeleri taýýarlamak, beýleki milli lybaslary tikmek ýaly el işleriniň ýerine ýetirilişi görkezildi. Olaryň ählisi gadymy döwürlerde bolşy ýaly görnüşde görkezildi, aýal-gyzlar ýakymly owazlara hiňlenip, el iş sungatynyň täze nusgalaryny döredişlerine sergä gelýänleriň ählisi uly gyzyklanma bilen syn etdiler.
Sergide görkezilýän köpsanly täsin gymmatlyklaryň hatarynda milli zenan lybaslarynyň keşdelenen bezegli nusgalary, kümüş şaý-sepler, keramikadan edilen sowgatlyklar, öý hojalyk esbaplary, ajaýyp ýüň we ýüpek halylar görkezilýär, bu gymmatlyklar türkmenleriň örän baý ruhy-medeni dünýäsini açyp, sergä gelýänlerde ýatdan çykmajak täsir galdyrdy.
Myhmanlar özleriniň haýran galýandyklaryny beýan etmek bilen, inçe senediň nusgalaryny surata düşürmäge we wideoşekile geçirmäge howlukýarlar, nusgawy ýüň we ýüpek haly nagyşlary, olaryň ýüzüne dokalan tebigat görnüşleri, nepis çitimlerde şekillendirilen şöhratly ahalteke bedewleri, tebigatyň dürli öwüşgindäki görnüşleri gadymy taryhy ýadygärlikleriň hem-de häzirki zaman binagärlik görnüşleriniň şekilleri sergä aýratyn öwüşgin çaýdy.
Berkarar döwletimiziň bagtyýarlyk döwrüniň el halyçylygy beýik sungatynyň hakyky ussatlarynyň özleriniň täze döredijilik başlangyçlaryny dowam etdirmek bilen Russiýanyň Sankt Peterburg şäheriniň Ermitažynda aýawly saklanylýan Pazyryk halysynyň ajaýyp nusgalary ýaly gadymy halylaryň nusgalaryny geljekki nesiller üçin saklap galmakda ähmiýetli bolan haly dokamagyň inçe sungatynyň usullaryny berjaý edýändikleri bellenilmäge mynasypdyr.
Bularyň ählisi milli amaly sungaty ösdürmäge, ýurdumyzyň halyçylyk pudagynyň önümçilik düzümlerini toplumlaýyn döwrebaplaşdyrmaga döwlet tarapyndan ägirt uly goldaw berilýändigi netijesinde mümkin boldy, onuň çäklerinde ýurdymyzda çeper halyçylygyň täze kärhanalarynyň tutuş toplumy döredildi, olarda nepis elli halyçylaryň netijeli zähmet çekmegi hem-de döredijilikli zehinlerini doly açmaklary üçin ähli şertler döredildi.
2014-nji ýylda Marynyň ýüňi ilkinji gezek gaýtadan işleýän kärhanasynda ýyllyk kuwwaty 4 müň tonna ýuwulan ýüňi öndürmäge deň bolan täze önümçilik desgalarynyň açylmagy bilen, eýýäm 2015-nji ýylda ýüň-egirme kärhanalary üçin taýýarlanylýan çig malyň möçberiniň ondan bir bölegi pudagyň ähli zerurlyklaryny üpjün etdi. Önümleriň ep-esli bölegi içki bazara, bir bölegi bolsa daşary ýurt sarp edijilerine ugradyldy.
Gadymdan gelýän nagyşly we häzirki zaman haly önümleriniň taýarlanylýan möçberlerini mundan beýläk-de artdyrmagyň, pudagyň kärhanalarynyň önümçiligini ýokarlandyrmagyň möhüm şerti çig malyň häzirki zaman derejesinde senagat taýdan gaýtadan işlenilmegidir, şunda sarja goýnunyň ýazky gyrkymynyň ýüňünden işlenip taýýarlanylýan çig malyň berkligine, ýüplükleriň ýumşaklygyna aýratyn üns berler. Ýüň egriji “Argaç” fabrigi bu ugurda ýöriteleşdirilen kärhanalar, onuň tehnologiýa taýdan durkunyň täzelenilmegi netijesinde, häzirki wagtda bu ýerde her günde 500 kilogram arassa ýüň ýüplükler taýýarlanylýar, olaryň 250 kilogramy boýalan ýüplüklerdir.
Ýurdumyzda iň iri – Halajyň çeper halyçylyk kärhanasynyň önümçilik binýady giňeldilýär, onuň çäginde, 1000 inedördül metr meýdanda täze önümçilik desgasy bina edilýär. Bu desganyň işe girizilmegi bilen kärhanada her yyl dokalýan 6 müň inedördül metr haly önümlerini ň üstüne goşmaşa ýene-de her ýyl 1500 inedördül metr arassa ýüňden dokalan halylar goşular.
Şeýle hem bu ýerde ägirt uly halylary dokamak göz öňünde tutulýar, munuň üçin kärhanada degişli enjamlaryň kämilleşdirilen görnüşlerini we gurnamalaryny işläp taýýarlamak işleri alnyp barylýar, bu bolsa halyçy zenanlaryň zähmetini ýeňilleşdirmäge ýardam berer.
Döwlet tarapyndan edilýän alada mynasyp jogap hökmünde pudagyň işgärleri ajaýyp halylary dokaýarlar, olar Türkmenistanyň ähli ýerlerinde bina edilýän ýüzlerçe täze edara binalarynyň, durmuş-medeni maksatly edaralaryň, senagat kärhanalarynyň bezegine milli öwüşgin çaýýar.
2015-nji ýylda döwlet birleşiginiň haly kärhanalarynda 42 müň 860 inedördül metr möçberinde haly önümleri taýýarlanyldy.
“Türkmenhaly” döwlet birleşiginiň kärhanalarynyň önümçilik kuwwaty el halylarynyň dokalyşynyň möçberlerini yzygiderli artdyrmaga hem-de bu sungata sarpa goýýan daşary ýurtly hyzmatdaşlaryň uly isleglerini kanagatlandyrmak maksatlaryna gönükdirilendir, munuň üçin ýurdumyzyň eksport mümkinçilikleri artdyrylýar.
Ýurdumyzyň hususy işewürlik düzüminiň wekilleri hem milli halyçylyk senedini giňden ösdürmäge mümkinçilik aldylar, olar bazarlary nepis we ýokary hilli haly önümleri bilen üpjün edýärler. Türkmen halysy öýleriň hem edara binalarynyň hem aýrylmaz bezegine öwrüldi. Telekeçi zenanlaryň sergide görkezýän sowgatlyk haly önümleriniň tutuş toplumy haly gölleriniň sazlaşygy, milli keşdeleriň nusgalary hem-de nepisligi we aýratyn çeperçilik çemeleşmeleri bilen bu ýere gelýänleriň uly üns bermegine eýe boldy. Häzirki wagtda öz işiniň hakyky ussatlary, milli däp-dessurlary dowam etdiriji zenanlar häzirki döwrüň talaplaryna tiz seslenmegi başarýarlar hem-de halyçylyk pudagynyň we syýahatçylyk ugrunyň ösdürilmegine uly goşant goşýarlar.
Milli halyçylyk sungatyny ösdürmekde, el halylarynyň täsin nusgalaryny wagyz etmekde daşary ýurtly hyzmatdaşlar bilen giň medeni we söwda-ykdysady gatnaşyklar uly orna eýedir. Germaniýanyň, Italiýanyň, Beýik Britaniýanyň, Gresiýanyň, Fransiýanyň we beýleki köpsanly ýurtlaryň kompaniýalary bilen işjeň hyzmatdaşlyk üstünlikli ösdürilýär.
Sergä gatnaşyjylaryň we myhmanlaryň hatarynda “Linkwaý Investiment Limited” paýdarlar kompaniýasynyň ýüňi we ýüplükleri işlemek tehnologiýalaryna ýöriteleşdirilen “Honaz Ithalat Ihrakat” türk firmasynyň, Owganystanyň Haly öndürijileriniň assosiasiýasynyň, Eýranyň “Saadat” we “Ipek” haly kärhanalarynyň we beýlekileriň ýolbaşçylary hem-de hünärmenleri bar.
Sergi bölümleriniň köp öwüşginli görnüşleri, bu ýerde höküm süren baýramçylyk ýagdaýy myhmanlara haly dokamagyň milli däp-dessurlary hem-de milletimiziň örän baý halyçylyk sungaty barada giň düşünje almaga, türkmen halkynyň özboluşly medeniýetiniň hem-de sungatynyň aýratynlyklary barada köp maglumatlary almaga mümkinçilik berdi.
Ertir, “Türkmen halysy biziň günsaýyn ösýän ata Watanymyzyň gözellik nusgasydyr” atly Halkara sergisiniň çäklerinde “Türkmenhaly” döwlet birleşiginiň mejlisler zalynda Türkmen halyşynaslarynyň bütindünýä jemgyýetiniň XVI mejlisi geçiriler.
Kaydol: Kayıt Yorumları (Atom)


text:
Türkmenistanyň Prezidenti
GURBANGULY BERDIMUHAMEDOW:
-Türkmenistanda gurulýan ähli desgalary, şol sanda awtomobil ýollary halkara standartlaryna laýyk bolmalydyr, häzirki döwürde ýollar islendik döwletiň ykdysadyýetiniň ösmegi üçin örän möhüm ähmiýetli ulgamdyr.
TÄZELIKLER
Aşgabat-Türkmenbaşy ýokary tizlikli awtomobil ýoly (awtoban)
Türkmenistan häzir Ýewraziýa giňişliginde ulag-logistik ulgamyň şu günki dünýäniň islegleridir talaplaryna laýyk gelýän ugurlarynyň täze nusgalaryny hödürleýär. Şunda geoykdysady giňişligiň bu babatdaky esasy meselesi Merkezi Aziýany, Hazar, Gara deňiz we Baltika sebitlerini, Orta we Ýakyn Gündogary, Günorta we Günorta-Gündogar Aziýany birleşdirýän binýady döretmekdir. Şunda awtomobil ýollaryna aýratyn ähmiýet berilýär.


text:
Habarlar 23 ýanwar 2018
Jemgyýet
Parlamente, ýerli häkimiýet we öz-özüňi dolandyryş edaralaryna dalaşgärleri hödürlemek çäreleri başlanýar
Milli saýlaw kanunçylygyna laýyklykda. Türkmenistanda Saýlawlary we sala salşyklary geçirmek baradaky Merkezi toparyň karary bilen 2018-nji ýylyň 24-nji ýanwaryndan 22-nji fewralyna çenli bolan döwürde dalaşgärleri hödürlemek işleri geçiriler. Olar fewral aýynyň 3-nden 27-sine çenli bolan döwürde bellige alnar.
Wakalaryň jümmüşinde
Türkmenistanyň Prezidenti Koreýa Respublikasynyň ilçisinden ynanç hatyny kabul etdi
Diplomat watg tapyp kabul edendigi üçin hoşallyk bildirip, milli Liderimize Koreýa Pespublikasynyň Prezidenti Mun Çže Iniň mähirli salamyny hem-de ähli türkmen halkyna bagt we rowaçlyk baradaky arzuwyny ýetirdi. Jenap Jin Ki Hun öz ýurdunyň Bitarap Türkmenistan bilen däp bolan, deňhukuklylyk hem-de uzakmöhletlilik ýörelgelerine esaslanýan dostluk gatnaşyklaryna ygrarlydygyny tassyklap, soňky ýyllarda türkmen-koreý hyzmatdaşlygynyň hil taýdan täze mazmuna eýe bolandygyny belledi.
Sport
“Ahal” topary AFK-nyň Kubogy ugrundaky saýlama ýaryşlara ynamly başlady
Biziň futbolçylarymyz oýny ynamly başlap, eminiň jürlewgi ýaňlanandan soň köp wagt geçmänkä, pökgini bäsdeşleriniň derwezesine geçirmegi başardylar. Süleýman Muhadow bu duşuşykda ilkinji pökgini geçirdi. Oýnuň netijeli başlanmagy ýeňşi has-da berkitmäge höweslendirmeli ýaly bolsa-da, duşuşygyň 19-njy minutynda gyrgyz topary hasaby 1:1-edeňledi.
Jemgyýet
Ýollaryň durkuny täzelemek- sebitleriň ösüşiniň strategiýasynyň esasy ugurlarynyň biridir
Şol bir wagtyň özünde müdirligiň bölümleri şu etrapda “Hakykat” daýhan birleşiginden “Ýylanly” gazkompressor bekedine barýan ýoluň hem durkuny täzeleýärler.
Ykdysadyýet
Ýüküni özi düşürýän “KamAZ” kysymly awtomobilleri Awtomobil ulaglary ministrliginiň ulaglar parkynyň üstüni ýetirer
Üç palubaly gämi 20 tonnalyk awtomobilleri Astrahandan Türkmenbaşa tehniki saz ýagdaýda getirdi. Köp ýük göterýän bu ulaglar iki topar bolup portdan ugrarlar: olaryň 30-sy Mary welaýatyna, 12-si bolsa Ahal welaýatyna gider.
Hyzmatdaşlyk
Türkmenistan — Beýik Britaniýa: hyzmatdaşlygyň täze mümkinçilikleri
Türkmen-britan söwda-senagat geňeşiniň altynjy mejlisiniň barşynda bu meselelere jikme-jik garaldy. Mejlis iki ýurduň hökümetleri tarapyndan guraldy hem-de şu saparyň esasy wakasyna öwrüldi. Biziň ýurdumyzdan duşuşyga maliýe-ykdysady ulgamyň, Daşary işler ministrliginiň, dürli ministrlikleriň we pudak edaralarynyň wekilleri hem-de Senagatçylar we telekeçiler birleşmesiniň agzalary gatnaşdylar.


text:
Türkmenistan we Çili gatnaşyklary täze derejä çykarmak üçin ýokary derejedäki saparlary gurnamaklyga gyzyklanma bildirdiler. Bu barada Türkmenistanyň Daşary işler ministrliginde Çili Respublikasynyň Türkmenistandaky täze Adatdan daşary we Doly ygtyýarly Ilçisi (ýerleşýän ýeri Ankara ş.) jenap Hose Manuel Silwa bilen geçirilen duşuşykda bellenildi, diýlip daşary syýasat edarasynyň saýtynda bellenilýär.
Ikitaraplaýyn gatnaşyklaryň häzirki ýagdaýynyň we mümkinçilikleriniň ösüşini maslahatlaşyp,...
Türkmenistanyň Halkara nebit we gaz uniwersitetinde ýurdumyzyň we Russiýa Federasiýasynyň birnäçe ýokary okuw mekdepleriniň wekilleriniň gatnaşmagynda duşuşyk geçirildi. Duşuşyga gatnaşyjylar bilim, hünär derejesini ýokarlandyrmak ulgamlarynda hyzmatdaşlyk meseleleri boýunça pikir alyşdylar. Bu uniwersitetiň dürli fakultetlerinde bolup görüp, myhmanlar onuň okuw we önümçilik işiniň gurnalyşy bilen tanyşdylar. Olar bu ýokary okuw mekdebiniň tehniki taýdan enjamlaşdyrylyşynyň dünýä ülňülerine...
Nebit bazary 2014-nji ýylda teklibiň agdyklyk etmegi netijesinde güýçli pese düşmeden geçen döwürden bäri 2017-nji ýyly iň gowy görkeziji bilen jemläp biler, diýip Saxo Bank-yň haryt-çig mal bazarynda strategiýa bölüminiň ýolbaşçysy, bilermen Ole Slot Hansen aýtdy. Bu barada Trend habar berýär.
«OPEC-iň we beýleki döwletleriň nebit çykarylyşyny çäklendirmek boýunça şu ýyl amala aşyran çäreleri ahyrynda täsirini...


text:
21 Mayıs 2016 Cumartesi
Türkmenistanyň Prezidenti Kararlar Gol Çekdi
Türkmenistan bilen Birleşen Arap Emirlikleriniň arasynda hyzmatdaşlygy mundan beýläk-de ösdürmek, ikitaraplaýyn söwda-ykdysady, ylmy-tehniki we medeni-ynsanperwer gatnaşyklary has-da giňeltmek maksady bilen, Türkmenistanyň Prezidenti Karara gol çekdi. Resminama laýyklykda, Türkmenistan bilen Birleşen Arap Emirlikleriniň arasyndaky Hyzmatdaşlyk boýunça bilelikdäki komitetiň Türkmen böleginiň düzümi tassyklanylyp, onuň başlyklygyna Ministrler Kabinetiniň Başlygynyň orunbasary, daşary işler ministri bellenildi.
* * *
Ýurdumyzda eýeçiliginiň görnüşine garamazdan, ähli kärhanalar, edaralar, guramalar, şeýle hem edara görnüşli tarapy döretmezden, telekeçilik işini amala aşyrýan, hakynatutma zähmeti ulanýan we işgär bilen zähmet gatnaşyklaryna girýän şahsy taraplaryň önümçilikde bolan betbagtçylykly hadysalar bilen bagly işgärleriň hukuklaryny we bähbitlerini goramagyny düzgünleşdirmek maksady bilen hem-de Türkmenistanyň Zähmet kodeksiniň 200-nji maddasyna laýyklykda, Türkmenistanyň Prezidenti Karara gol çekdi. Resminama laýyklykda, önümçilikde bolan betbagtçylykly hadysalary derňemegiň we hasaba almagyň Tertibi tassyklanyldy.
* * *
Aşgabat şäherinde 2017-nji ýylda Ýapyk binalarda we söweş sungaty boýunça V Aziýa oýunlarynyň geçiriljek döwründe ýurdumyzyň myhmanlaryna we ilatyna edilýän awtoulag hyzmatlarynyň hilini has-da ýokarlandyrmak boýunça öňde duran wezipeleri üstünlikli durmuşa geçirmek maksady bilen, Türkmenistanyň Prezidenti Karara gol çekdi. Resminama laýyklykda, Türkmenistanyň Awtomobil ulaglary ministrligine 496 sany «Hyundai New Super Aero City» kysymly şäheriçi awtobusyny we mümkinçiligi çäkli adamlar üçin niýetlenen 4 sany «Hyundai New Super Aero City» kysymly awtobusy hem-de olar üçin ätiýaçlyk şaýlaryny we sarp ediş serişdelerini satyn almak barada Koreýa Respublikasynyň “Hyundai” korporasiýasy bilen şertnama baglaşmaga ygtyýar berildi.
Kaydol: Kayıt Yorumları (Atom)


text:
Ir zamanlarda bir obada pukara goja ýaşapdyr. Onuň üýtgeşik ak bedewi bolanlygy üçin, hatda tüçjar baýlaram oňa görübilmezçilik edipdirler. Täjirler bu at üçin iň ýokary nyrh kesipdirler, ýöne garry hemişe: “Bu at ýöne bir atam däl-de, meniň üçin ol ynsan. Eýsem, adam ýaly syzýan dostuňy heý-de satyp bormy?” diýip, jogap berýän eken.
Bu goja ýoksul bolsa-da, atyny satmaga dözmändir. Günlerde bir gün ol bedewiniň atýatakda ýokdugyny bilip galypdyr. Onuň ähli goňşy-golamlary ýygnanyşyp:
– Sen adamyň bideregi ekeniň. Biz iru-giç şu atyň gürüm-jürüm ediljekdigini bilýärdik. Ony satan bolsaň, gowy bolardy. Bu betbagtçylygyň ulusy – diýipdirler.
Goja: – Beýle zatlary samahyllamaň. Diňe bedewiň atýatakda ýokdugyny ýatladaýyň, wessalam. Biziň bilýän zadymyz-a diňe şol, galanlary diňe çaklama. Biz munuň bagtmy betbagtçylykmy ýa-da haýyrmy-şermi nämedigini bilemzok ahyryn, çünki bu diňe bolan waka. Indi näme boljagynam bilýän ýok – diýipdir.
Jemende gojanyň üstünden gülüp, bu ýerden dargamak bilen bolupdyr. Olar garrynyň islendik meselä başgaça çemeleşýändigini, akylynyň “doly däldigini” ozalam bilýän ekenler. Emma on bäş gün geçenden soňra, gijäniň gylla ýarynda birden at janawar öz ýatagyna dolanyp gelipdir. Ol ogurlanmandyr-da, eýsem meýdana öz peýwagtyna çykyp giden eken. Görüp otursalar ol on iki sany ýabany aty hem yzyna tirkäp gelen eken.
Adamlar ýene-de topar tutup, gelipdirler:
– Ýaşuly, seniň aýdýanyň jany bar ýaly-la. Bu betbagtçylyk däl-de, eýsem, bagt eken – diýipdirler.
Ýaşuly şeýle diýen: – Siz hetdiňizi biliň. Siz maňa diňe atyň dolanyp gelenligini ýatladaýyň. Munuň bagtdygyny ýa däldigini bolsa, bilýän ýok ahyryn. Bu diňe waka. Eýsem, siz sözlemiň içindäki birje sözi okap, tutuş kitap barada pikiriňizi aýdyp bilmersiňiz ahyryn?!
Bu sapar adamlar sesini çykarmandyrlar, ýöne onuň bimamladygy dogrusynda öz ýanlaryndan pikir ýöredipdirler. Şeýlelikde, gojanyň atýatagynda ýene-de on iki sany ajap at peýda bolupdyr. Onuň ýabany atlara baş öwredip bilýän ýeke-täk ogly bar eken. Ol bir gün näsaglyk tapyp, ýanyny ýere berýär. Jemende goja garap şeýle diýen:
– Seň aýdýan zatlaryň ugrunda bar ýaly-la. Bu bir betbagtçylyk eken. Indi seniň ýeke-täk ogluň hem ýaranok, senem indi gojaldyň, ol ýeke-täk diregiňdi. Indi seniň ýagdaýyň ozalkyňdanam pese gaçsa gerek – diýipdirler.
Goja şeýle diýen:
– Siz öz oý-pikirleriňize we çaklamalaryňyza mübtela ynsanlar. Siz gaty aňrybaşyndan tutýarsyňyz. Siz diňe oglumyň saglygyny ýitirendigini ýatladyp goýaýyň. Durmuş wakalaryň esasynda guralan, olaryň baryny birbada görmek ynsana berilmändir.
Ýene-de birnäçe wagtdan keseki bir ýurt bilen dartgynly ýagdaý emele gelip, obanyň ähli ýaşlary oňa sürülýär. Diňe gojanyň ogly ýarawsyzlygy sebäpli galmaly bolýar. Olar garrynyň ýanyna gelip:
– Ýaşuly, seň aýdýanyň dogry eken, asyl görüp otursak, bu bagt eken. Seniň ogluň ýaranok, ýöne ol ýanyňda. Biziň ogullarymyzyň ykbaly bolsa näbelli – diýipdirler.
Garry ýene-de şeýle diýen:
– Siz ähli zady şol özüňizçe pikir edip ýörşüňiz. Näme boljagyny bolsa, bilýän ýok. Siz iň gowusy özüňiziňkiň alnyp gidilendigini, meniňkiňem galdyrylandygyny ýatladaýyň. Munuň bagtdygyny ýa-da betbagtçylykdygyny, haýyrdygyny ýa-da şerdigini diňe Hudaý bilýär. Özüňizçe ýüzleý pikir ýöretmäň, ýogsam dünýäniň syrlaryna düşünmersiňiz. Bolýan wakalara ýüzleý seretseňiz, gapyl bolarsyňyz, meselä akylly-başly, mantyga laýyk çemeleşmek bolsa, oňaýly netijä gelmäge mümkinçilik berýär. Siz haçan-da, haýsydyr bir mesele barada pikiriňizi ýüzleý beýan edeniňizde, ruhy ösüşiňizi gowşadýarsyňyz. Hakykatda, durmuş syýahaty hiç haçan tükenmeýär. Bir ýol tamamlansa, beýlekisi başlanýar; bir gapy ýapylsa, beýlekisi açylýar. Siz bir belentlige çykýarsyňyz, ýöne ondan aňyrda ýene-de bir belentlik peýda bolýar.
Halk arasynda bu barada ýörgünli gürrüň bar: “Daglaryň üstünden daglar görünýär”. Durmuş bu soňsuz syýahatdyr.
Ir zamanlarda bir obada pukara goja ýaşapdyr. Onuň üýtgeşik ak bedewi bolanlygy üçin, hatda tüçjar baýlaram oňa görübilmezçilik edipdirler. Täjirler bu at üçin iň ýokary nyrh kesipdirler, ýöne garry hemişe: “Bu at ýöne bir atam däl-de, meniň üçin ol ynsan. Eýsem, adam ýaly syzýan dostuňy heý-de satyp bormy?” diýip, jogap berýän eken.


text:
Türk daşary işler ministri Nurettin Çanykly Türkiýäniň Birleşen Ştatlar tarapyndan goldanylýan Siriýanyň Afrin regionyndaky kürt söweşijilerine garşy harby operasiýalara başlandygyny aýdýar.
Çanykly Ankara tarapyndan taýýarlanylan harby operasiýanyň türk güýçleri tarapyndan Türkiýäniň içinden amala aşyrylýan hüjümler esasynda “de-fakto”, ýagny iş ýüzünde 19-njy ýanwarda geçirilip başlanandygyny belledi.
Şeýle-de, ol Ankara we Moskwa harby operasiýalar dogrusynda gepleşikleri “dowam etdirerler” diýdi.
Birleşen Ştatlar tarapyndan goldanylýan Kürt halkynyň gorag birleşiginiň metbugat wekili 19-njy ýanwarda Türkiýäniň territoriýasyndaky türk harbylarynyň Siriýanyň Afrin regionyna hüjüm edip başlandygyny tassyklady.
Birleşigiň metbugat wekili Türkiýäniň kürt obalaryny nyşana alýandygyny we Kürt halkynyň gorag birleşiginiň söweşijileriniň Afrine ediljek islendik hüjüme “maksimal derejede gaýtawul berjekdigini” belledi.


text:
Orsýetiň häkimiýetleri Moskwanyň eteginde heläkçilige uçran uçaryň içinden iki sany ses ýazgyly guralyň barlagyna başladylar.
Orsýetiň premýer-ministriniň orunbasary Arkadiý Dworkowiçiň 12-nji fewralda hökümet maslahatynda aýtmagyna görä, adatdan daşary ýagdaýlar boýunça toparlar ses ýazdyrýan gurallary tapyp, olaryň uçaryň heläk bolmagynyň sebäpleriniň anyklanmagyna ýardam berjegine garaşýarlar.
Derňewçiler ses ýazgyary öwrenip başlandygyny aýdýarlar.
Şol bir wagtda-da “Saratow howa ýollary” kompaniýasy resmi derňewler tamamlanýança heläk bolan An-148 kysymly uçar ýaly beýleki ulaglaryny ulanmakdan saklanjakdygyny mälim etdi. Bu uçar 2000-nji ýyllaryň başynda Orsýet we Ukraina tarapyndan bilelikde öndürilipdi. Emma onuň önümçiligi 2014-nji ýylda Orsýetiň Krym ýarymadasyny Ukrainadan bölüp öz düzümine goşmagynyň yzýany bes edilipdi.
AP agentligi An-148 kysymly uçaryň modeliniň ozalky tejribeleriniň onçakly şowly bolmandygyny, mundan öň bir uçaryň heläkçilige uçrandygyny we ýene birnäçesinde uçar sürüjileriň olary ýere gondurmakda kynçylyk çekendigini habar berýär.
11-nji fewralda heläkçilige uçran uçaryň ýolagçylaryndan we ekipaž agzalaryndan 71 adam wepat boldy.


text:
Bu çäreler özüniň oňyn netijelerini berýär diýip, paýtagtymyzyň ýaşaýjylary belleýärler, indi isleýän ýeriňe has tiz baryp bolýar, öňler hereketiň has ýygjam köçelerinden hem indi aňsatlyk bilen geçip bolýar—köçelerdäki dykynlar aradan aýryldy, hereket howpsuzlygynyň derejesi ýokarlandy.
Aşgabadyň Aziada-2017-ä taýýarlyk görmegi bilen baglylykda onuň keşbi özboluşly häsiýete eýe bolup özgerýär, şäherdäki ýagdaýa baýramçylyk ruhuny çaýýar hem-de ägirt uly sport wakasynyň başlanmagyna garaşmak tolgunmasy duýulýar. Türkmen paýtagty Aziýa oýunlaryny kabul edýän şäheri hökmündäki derejesini—iň mähriban we myhmansöýer şäher derejesini tassyklaýar.
Kärdeşler arkalaşyklary seýilgähiniň durky täzelendi
9-njy etrapçada ýerleşýän hem-de mundan onlarça ýyl ozal gurlan Kärdeşler arkalaşyklary seýilgähiniň durkunyň täzelenmegi paýtagtymyzyň köne desgalarynyň şertlerinde amatly gurşawyň döredilýändiginiň aýdyň mysallarynyň biridir. Alty Garlyýew köçesinden 10-njy etrapçadaky Türkmenistanyň Gahrymany Atamyrat Nyýazow köçesiniň birinji geçelgesine çenli uzap gidýän bu gök zolak gaýtadan guruldy. Agaçlar hem-de gyrymsy ösümlikler bilen gurşalan köçeleriň gatnaw böleginde asfalt örtügi we aýmançalar çalşyryldy.
Pyýadalar üçin niýetlenen zolagyň hem durky täzelendi—seýilbagda beton ýanýodalary çekildi, bezelen çyralar oturdyldy, çagalar üçin niýetlenen oýun meýdançalary guruldy, kiçi binagärlik nusgalar oturdyldy, köne agaçlara timar berlip, täze köp ýyllyk we durnukly agaç nahallary ekildi.
Ýerasty we ýerüsti geçelgeler—hereket howpsuzlygy
Aşgabadyň ýol-ulag düzümini ösdürmek dowam etdirilýär. Paýtagtymyzyň awtomobil ýollaryny düýpli döwrebaplaşdyrmagyň çäklerinde gurluşykçylar Döwlet sirkiniň ýanyndaky ýerasty awtomobil geçelgesiniň hem-de Magtymguly şaýolunyň beýleki bölekleriniň durkuny täzelemek işlerini alyp barýarlar.
Nurmuhammet Andalyp we “10 ýyl abadançylyk” köçeleriniň kesişýän ýerinde ýerasty geçelgeleriň ýene biri açyldy. Şeýle hem bu köçäniň ugrunda üsti aýlaw halkaly awtomobil tonneli ulanmaga berildi. Indi köp hereketli bu çatryk pyýadalar üçin has howpsuzdyr we awtoulaglar üçin geçirijilik ukyby ýokarlandy.
Howpsuz pyýada geçelgesi ýakynda Azady köçesiniň ugrunda açyldy, ol Maýa Kulyýewa köçesini “Gülüstan” bazary bilen birleşdirdi. Ýakyn wagtda Azady köçesinde “Teke bazary” bilen şäher içinde gatnaýan awtobuslaryň duralgasynyň arasynda ýene-de bir pyýada geçelgesi işläp başlar. Ýakyn wagtda ýerüsti geçelgeleriň ýene-de bäşisi ýakyn wagtda paýtagtymyzyň gatnawly ýerlerinde bina ediler.
Hormatly Prezidentimiz Gurbanguly Berdimuhamedowyň paýtagtymyzyň awtomobil ýollaryna we ýol-ulag düzüminiň desgalaryna bildirýän ýokary talaplaryny nazara almak bilen, şäher ýol-ulag düzümini döwrebaplaşdyrmak boýunça “Nata Inşaat Turism Ticaret ve Sanayi A.Ş.” türk kompaniýasy bilen baglaşylan iri şertnamanyň esasy bölegi ýerine ýetirildi. Şäher ýollarynyň 56 kilometriniň durky doly täzelenip, olarda inženerçilik ulgamlary täzeden çekildi, ýoluň gatnaw bölegi we ýanýodalar giňeldildi, ýoluň örtügi täzelenip, elektrik yşyklandyryjylaryň bezegli sütünleri oturdyldy.
Esasy köçeleriň ugrunda eýýäm ýerasty geçelgeleriň 32-si we ýerüsti geçelgeleriň 15-si guruldy. Olar hili boýunça, şeýle hem ýol hereketiniň howpsuzlyk şertleri boýunça ýokary halkara ölçeglerine laýyk gelýär.
Bekrewedäki gülçülik hojalygy
Iri gülçülik—ýyladyş hojalygy Aşgabat şäheriniň Arçabil etrabynyň Bekrewe ýaşaýyş toplumynda guruldy. Bu ýerde her ýyl dürli bezeg ösümlikleriniň onlarça müň düýbi, paýtagtymyzyň seýilgählerini, seýilbaglaryny, esplanadalaryny we şäher ýollaryny bagy-bossanlyga büremek üçin niýetlenen möwsümleýin gülleriň şitilleri ösdürilip ýetişdirerler.
Arçabil etrap häkimligi, şeýle hem Jemagat hojalygy ministrligi täze önümçilik bölüminiň buýrujylary hökmünde çykyş edip, onuň çäginde ýyladyşhanalar guruldy. 50 gektardan gowrak meýdanda olaryň buýurmasy boýunça Jemagat hojalygy ministrliginiň UPTK potratçysynyň hem-de onuň kömekçi edarasy—“Altyn Rysgal” hususy kärhanasy tarapyndan her biriniň meýdany 10 müň inedördül metre deň bolan şitilhanalaryň ikisi guruldy, ösümlikleri açyk ýere ekmek üçin meýdançalar taýýarlanyldy.
Täze tehnologiýalary ulanmak bilen gurlan ýyladyş hojalygynyň ýene-de biri Aşgabat şäheriniň Ruhabat etrabynyň Ýasmansalyk ýaşaýyş toplumynyň çäginde açyldy.
Ýylylygy gowy görýän gülleri ösdürip ýetişdirmek üçin niýetlenen ýyladyşhanalar polikarbonatdan—dury mäkäm plastikden listler bilen örtülen metaldan guruldy. Ol aýna görnüşlerinden on esse berk bolýar hem-de olardan ýylylygy saklamagyň ýokary görkezijileri bilen tapawutlanýar.
Täze gülçülik hojalygy ýörite enjamlar, splinker we damjalaýyn suwaryş ulgamlary bilen üpjün edildi. Munuň özi ýylyň dowamynda şitilhanalarda durnukly temperaturany hem-de çyglylygy saklamaga mümkinçilik berýär. Jaýlaryň içinde howanyň yzygiderli aýlanmagy üçin ýelejiredijileriň 20-si oturdyldy.
Gyş paslynda şitilhanalar gaz peçleri bilen ýyladylar. Olaryň içini goşmaça şemallatmak üçin tomus paslynda ýyladyşhananyň üçegi ýörite reduktoryň kömegi bilen awtomatik usulda açylar. Atyzlaryň üstünde emeli usul bilen bug dörediji ulgam enjamlaşdyryldy.
Ýyladyşhanalaryň ýanynda suwaryş suwy üçin howuzlar, kuwwatly suw sorujy, umumy göwrümi 1600 kub metre barabar bolan göwrümleriň ikisi, kömekçi bölümleriň ikisi guruldy. Toplumyň çäginde dolandyryş jaýy bina edildi.
Agaç we gül nahallaryny açyk we ýapyk toprakda ösdürip ýetişdirmekde häzirki zaman tehnologiýalaryň peýdalanylmagy olary öndürmegiň netijeliligini has artdyrar, ýerli şertlere uýgunlaşdyrylan köpýyllyk we birýylyk gül nahallaryny möwsümleýin ösdürip ýetişdirmek üçin şertleri döreder.
Çoganlydaky kottej ýaşaýyş toplumy
Paýtagtymyzyň demirgazyk böleginde ýerleşýän Çoganlyda iri kottejler toplumy kemala geldi. Aşgabat-Daşoguz awtomobil ýolunyň ugrunda gurluşyk kompaniýalary, Senagatçylar we telekeçiler birleşmesiniň agzalary tarapyndan kottej görnüşli iki gatly ýaşaýyş jaýlarynyň 332-si bina edilýär.
70 gektar meýdanda häzirki zaman talaplara laýyk gelýän binalar peýda boldy. Otaglarynyň ýerleşişi gowulandyrylan täze jaýlaryň ýokary amatlylygy bu ýerde ekologiýanyň ýokary derejesi, binalaryň özbaşdaklygy we mäkämligi bilen utgaşýar. Binalary gurmakda we timarlamakda gurluşykçylar ýerli gurluşyk serişdeleri we belli daşary ýurt kompaniýalarynyň önümlerini ulandylar.
Çoganlydaky ýokary amatlykly jaýlaryň gurluşygy býujet serişdeleriniň çekmezden hususy telekeçiler we hojalyk jemgyýetleri tarapyndan alnyp barylýar. Olar täze jaýlaryň iri buýrujylary we paýly gatnaşyjylar hökmünde çykyş edýär. Telekeçileriň guran kottejleriniň üçegi metal çerepisalar bilen örtülip, monolit diwarlar gurşap alýar. Olaryň timarlaýyş işleri çyga durnukly we ýylylyk saklaýjy fibrsement bilen ýerine ýetirildi.
Şeýle görnüşdäki jaýlar özbaşdak ýyladyş bug gazanlary bilen üpjün edilip, olar gyzgyn suwy jaýy diňe ýylatmak üçin däl-de, eýsem, durmuş hajatlary üçin hem akdyrýar. Jaýlar otaglary salkynlatmak üçin WRV ulgam, zerur bolan gaz we elektrik abzallary hem-de beýleki durmuş üpjünçilik ulgamlary bilen enjamlaşdyryldy, IPI ulgam arkaly telewedeniýe, internet we telefon ulgamlaryna birikdirildi.
Täze kottejler toplumynyň çäginde umumy meýdany 315 we 305 inedördül metr bolan jaýlar, şeýle hem iki maşgala üçin niýetlenen iki gatly jaýlar guruldy. Olarda her maşgala 289 inedördül metr meýdan düşýär. Bu ýaşaýyş jaýlary diňe umumy meýdany bilen däl-de, eýsem, otaglarynyň ýerleşişi bilen hem tapawutlanýar. Umumy meýdany 315 inedördül metr bolan kottejleriň birinji gatynda uly zal, myhman otagy, iki koridor, ýaşaýyş otagy, aşhana, goş-golam üçin otag we santehniki otag ýerleşdirildi. Ikinji gatda uly zal, dört sany ýatakhana, tomusky eýwan we santehniki otag göz öňünde tutuldy. Meýdany kiçi jaýlaryň ikinji gatynda ýatylýan otaglaryň üçüsi guruldy. Her jaýyň öňünde meýdany 0,6 gektara deň bolan mellek ýeri bolup, ol ekin ekmek üçin ýerlere bölünipdir we şahsy awtoduralga göz öňünde tutulypdyr.
Kotej görnüşli jaýlaryň paýtagtymyzda ýaýbaňlandyrylan gurluşygy döwlet Baştutanymyz Gurbanguly Berdimuhamedowyň ýurdumyzyň şäherlerinde we ilatly ýerlerinde başyny başlan giň gerimli özgertmeleriniň esasyny düzýär. Ýokary amatlykly we otaglarynyň ýerleşişi gowulandyrylan köp gatly jaýlar bilen bir hatarda, Aşgabatda bir hem-de iki gatly kotejlerden ybarat ýaşaýyş jaý toplumlary gurulýar. Diňe ýurdumyzyň Senagatçylar we telekçiler birleşmesiniň agzalarynyň gurluşyk şereketleriniň gatnaşmagynda şäheriň günorta-günbatar böleginde 15-nji tapgyryň çäklerinde, şeýle hem şäheriň demirgazyk böleginde—Çoganly ýaşaýyş toplumynda kottej görnüşli jaýlaryň 500-den gowragy bina edilýär. Demirbeton diwarly kottej görnüşli jaýlaryň ýene-de 200-den gowragy Aşgabat şäher häkimliginiň gurluşyk edaralary tarapyndan Çoganly ýaşaýyş toplumynda bina ediler.
Köp gatly, otaglarynyň ýerleşişi gowulandyrylan we ýokary amatlykly jaýlar bilen bir hatarda, kottej görnüşli jaýlary gurmak barada ýaşaýyş jaý maksatnamasynyň şunuň ýyly çözgüdi häzirki zaman talaplaryna, ýaşaýjylaryň şahsy isleglerine laýyk gelýän amatly ýaşaýyş jaýyny seçip almakda raýatlarymyzyň mümkinçiliklerini has-da giňeltmäge ýardam eder.
Ýurdumyzyň ilatyna berilýän karzlar şäherleriň we obalaryň ýaşaýjylary üçin ýokary amatlykly jaýlary satyn almaga mümkinçilik berýär. Ýaşaýyş jaý gurluşygynyň geriminiň giňelmegi netijesinde aşgabatly maşgalalaryň ýüzlerçesi her ýyl paýtagtymyzda gurulýan ajaýyp ýaşaýyş jaýlaryndan öýleri satyn alýarlar.


text:
Ýaryş tablissasynyň öňbaşçylary belli boldy
Türkmenistanyň Sport we ýaşlar syýasaty ministrliginiň, Türkmenistanyň Futbol federasiýasynyň hem-de Türkmenistanyň Kärdeşler arkalaşygynyň bilelikde guramagynda 2001-nji ýylda doglan ýetginjekleriň arasynda futbol boýunça Milli bahar baýramyna bagyşlap geçirýän bäsleşigiň ikinji tapgyrynyň duşuşyklary geçirildi.
Aşgabat şäheriniň Abadan etrabynyň Gökje ýaşaýyş toplumynyň sport meýdançasynda geçirilýän bäsleşik 4-nji marta çenli dowam eder.
Gatnaşýan toparlar:
FSM (Aşgabat şäheriniň Sport baradaky komitetiniň Futbol sport mekdebiniň ýygyndy topary)
GOÝÇÝSM (Futbol boýunça geljekki olimpiýaçylaryň ýöriteleşdirilen çagalar-ýetginjekler sport mekdebi)
“Olimp” (Olimp orta sport mekdebi)
“Taslama” (Aşgabat şäheriniň 3-nji toplumlaýyn sport mekdebi)
“Ahal” (Ahal welaýaty)
Ýaryşyň tablisasy II tapgyrdan soň:
11.02.2018 ý. II tapgyr:
Milli bahar baýramy mynasybetli 2004-nji ýylda doglanlaryň arasyndaky geçirilýän bäsleşikde 11-nji fewralda birinji tapgyryň duşuşyklary geçirildi. Bir aýlawda geçiriljek bäsleşige alty topar gatnaşýar – FSM (Aşgabat şäheriniň Futbol sport mekdebiniň ýygyndy topary), GOÝÇÝSM-I, GOÝÇÝSM-II (Futbol boýunça geljekki olimpiýaçylaryň ýöriteleşdirilen çagalar-ýetginjekler sport mekdebi), “Gökje”, “Bagyr” (Aşgabat şäheriniň 3-nji toplumlaýyn sport mekdebi) hem-de “Ahal” (Ahal welaýaty).
Ahal welaýatynyň Änew şäherindäki “Sport desgasynda” geçirilýän futbol bäsleşigi 11-nji marta çenli dowam eder.
1-nji tapgyryň netijeleri:
GOÝÇÝSM-I – “Ahal” – 2:0
FSM – “Bagyr” – 0:3
“Gökje” – GOÝÇÝSM-II – 0:1
“tff.com.tm”


text:
Bangkokda gidip geziljek ýerler gaty kän. Söwda ediljek ýerler hem. Sebitiň iň uly şäherlerinden biri bolanlygy sebäpli her hilde we her dürlilikde zat tapylýar. Uly söwda merkezlerinde hem käwagt bütin günüňi hem geçirse boljak.
Gidiläýjek ýerler barada gysgaça maglumatlar dowamda…
Men özüm esasan kompýuter tehnologiýalary bilen gyzyklananýanlygym sebäpli ilki tehnologiýa söwda merkezi bolan Pantip Plaza gittim.
Tehnologiýa we kompýuter ugrynda näme gerek diýseň tapyp boljak bir ýer. Gerek ofisial firma dükanlary, gerek alyp satarlaryň dükanlary bolsyn saýla saýlap alybermeli.
Pantipiň hemme ýerini aýlanjak bolsaň birnäçe gün gerek bolar. Ýadawlykdan bitap düşersiň. Menem ýadap daşary çykanymda türk döner kebap satýan ýeri gördim.
Köpden bäri döner iýmänsoň birini däl, ikisini iýdim.
Garnymy doýuransoň ýene ýakynlarda bolan uly söwda merkezine gittim.
Siam Paragon. Siam meýdançasynda ýerleşýän uly söwda we dynç alyş merkezi.
Aslynda Siam meýdançanyň golaýlarynda birnäçe uly söwda merkezleri bar. Olardan iň ulylary Siam Paragon, MBK, we Central World. (ceşme: http://wikitravel.org/en/Bangkok/Siam_Square) Ýöne, näme bilmedigim bir sebäpden Central World ýapyk ekeni.
Siam Paragonda her bukja we her adama gerekli zat tapsa boljak. Meniň bul gidişimde birnäçe sergi bar ekeni.
Bulardan biri Taýland patşalygyň adamlary diýilen surat sergisi.
Professional suratçylar tarapyndan Taýlandyň dört tarapyndaky adamlar surata düşürilipdir. Sergä gelenler hem şol suratlary ýadygärlik hökmünde ellerindäki mobil enjamlar, ýa-da fotoapparatlara düşürýärdiler.
Beýleki sergi bolsa Mercedes Benz Kluby tarapyndan taýýarlanan köne Mercedes awtoulaglaryň sergisi.
Sergilerden we söwdadan ýadansoň iň aşakdaky etažda ýerleşýän kafelerde dynjyňy alsa bolýar. Men hemişeki ýaly Starbucks kafe gidip özüme “Chocolate Frapuccino with cream” aldym.
Birazyrak dynjymy alansoň iň ýokarky etaža gidip kinoteatra gittim.
Transformers 3 (3D)
Men öňler hem birnäçe gezek 3 ölçegli (3D) kinolara gidipdim. Ýöne IMAX kinoteatrlaryna ilkinji gezek gidişimdi. Içeri girip ekrany görenimde ulylygyna haýran galypdym. Birem kino görmek üçin berýän äýnekleri beýlekileriňkiden has uly.
Kino gutaranynda sagat egijäň ýaryndan geçipdi. Ondan soň diňe gidip dynç almak galýar.
Dowamy bar… (Bangkok Aeroporty)


text:
Türkmenistanyň Senagatçylar we telekeçiler birleşmesiniň oba hojalyk önümçiligi we olary gaýtadan işlemek bilen meşgullanýan agzalarymyz tarapyndan ýurdumyzda azyk howpsuzlygyny üpjün etmek boýunça alnyp barylýan işlere özleriniň mynasyp goşantlaryny goşýarlar.
Şu günki güne çenli biziň agzalarymyz tarapyndan gök-bakja we beýleki azyk önümleriniň bol mukdaryny öndürip, öz önümlerini elýeter bahadan halka hödürleýärler.
Häzirki wagtda agzalarymyz tarapyndan ýyladyşhanalarda ýetişdirilýän gök önümleriň her günde onlarça tonnasy Russiýa, Gazagystan döwletine eksport edildi.
Olardan:
Ýerine ýetirilýän işleriň çäginde agzalarymyz tarapyndan öndürilýän towuk ýumurtgasyny Owganystan döwletine eksporta başladylar.
Hyzmatlarymyz:
• Önüm öndürijileriň hukuklary
• Oba hojalyk ekinleri ösdürip ýetişdirmegiň, oba hojalyk mallaryny we guşlary idemegiň düzgünleri
• Maldarçylykda täze tilsimatlaryň ornaşdyrylmagy
• Maldarçylyk, guşçylyk we ekerançylyk ulgamyndaky soňky täzelikler
• Oba hojalyk önümlerde gaýtadan işlemekde gazanylýan netijeler
• Agro senagat toplumynda bazar gatnaşygyny
• Oba hojalyk önümlerinde eksport mümkinçiligini artdyrmak
• Oba hojalyk önümlerinde bäsleşige ukyply önümleri öndürmek
• Önüm öndürijiler arasynda özara hyzmatdaşlygy sazlamak


text:
Önelgesizlik Name?
ÖNELGESİZLİK NAME?
Önelgesizlik yada başga bir söz bilen aydylanda,infertilite ayallarda we erkeklerde saglyk sebapli çaganyn bolmazlygydyr. Lukmançylykda önelgesizlik jüwütlerin hiç
hili goranmazdan, bir yylyn dowamynda yzygiderli jynsy birlikdeligin dowamynda göwreli bolup bilmezligidir. Hazirki günde dürli hili derejelerde önelgesizlik sebapli
lukmana yüz tutan jüwütlerde, birnaçe görnüşli bejergiler bilen hassanyn bejergisi mümkindir. Yöne çaganyn bolmazlygynyn bütün sebapleri bejerilip bilinmeyar. Beyle
önelgesiliklere hakyky önelgesizlik, strerilite diyilyar. Ayal aybaşy kesilmesine(menepoza) 35 yaşdan son bolsa ir aybaşy kesilmesi, ayalyn rahiminin yada
yumurtalyklarynyn aperetsiya bilen alynmasy, azospery yaly ir sperma döredip bilmezligi yagdaylar muna nusga edilip görkezilip bilinyar.
Ayal we erkeklerde yüzre çykyan önelgesizlik sebabi munun bejerilmesi üçin in uly sebabinin yüze çykarylmasydyr. Bu ylmy işlerin netijesinde gözden gaçyrylan kabir
hassalyklar tebigy üytgeşmeler yüze çykyar. Ediljek bolyan bejergi muna göra seçilyar.
EMELİ YOLDAN GÖWRELİLİK BEJERGİSİNDEN ÖN ÜNÜS BERİLMELİ ZATLAR.
Çagalarynyn bolmasyny isleyan jüwütler, bu isleglerinin in gysga wagtda amala aşmasyny isleyarler. Bejergilerin derrew gutaryp çagalarynyn bolmasyny isleyarler.
Kabir jüwütler bu sabyrsyzlyklary bilen özlerinin kesellerinin anyklanmasyna garaşman derrew emeli yoldan göwrelilik bejergisini almak isleyarler.Gynansakda emeli
yoldan göwrelilik bejergisi uzyn wagtyn dowamynda bolyan bejergidir. Jüwütlerin sabyrly bolmasy gereklidir. Ka halatlarda emeli yoldan göwrelilik bejergisini alan
jüwütlerin sonradan öz-özünden hem göwreli bolup bilyarler. Yöne gynansakda kabir yagdaylarda jüwütlerin önelgesizligi bejerilip bilinmeyar.
Amerika Köpelmage Kömekçi Bejergisi Merkezinin beryan maglumatyna göra emeli yoldan göwrelilik bejergisinin başarnykly bolmasy 40(%) göterimdir.
Emeli yoldan göwrelilik bejergisine başlamazdan ön emeli yoldan göwrelilik bejergisini almak isleyan jüwütlere ilki bilen: ansat bejergi yollary bilen jüwütler
bejerilip biliner yaly bolsa ilki bilen şol bejergi usuly synalyp görülyar. Egerde erkekde sperma sebapli bir kesel yok bolsa, yumurtgalaryn funksiyalary hem gowy
bolsa, jüwütlere ilki bilen emeli yoldan göwrelilik bejergisi dalde başga bejergi usullary edilyar. Yumurtalary oyandyrma yaly has ansat bejergi usullary edilip
bilinyar.
Yumurta köpeltmek bejergisinin sebabi bolsa, adaty yagdayda ayalda birek sagdyn ve yetişen yumurta bar bolsa, bu yumurta sanyny köpeltmek bilen bejerilyar. Bu
yumurtalaryn köpelmesi üçin derman ka halatlarda derman ulanylyar, ka halatlarda bolsa sanjym bilen bejerilyar. Munun bilen birlikde yetişen yumurta sany köpeldilyar.
Wagtyn geçmegi bilen jynsy yakynlaşma bilen hem göwreli bolmasy garaşylyp biliner.
Boljak atanyn emeli yoldan göwrelilik bejergisinden ön ünüs bermeli zatlary:
– Emeli yoldan göwrelilik bejergisine başlamazdan ön, sonky iki ayyn dowamynda egerde erkek gyzdyryp agyr kesel geçiren bolsa muny lukmana aytmalydyr. Munyn sebabi
gyzgyn beryan keseller sperma erbet tasir etyar. Buda bejerga erbet tasir edip bilyar
– Genetikasynda irinli kesseller bar bolsa yada özi irinli keseli başyndan geçiren bolsa muny hem lukmana aytmalydyr. Jynsy keseller hem muna degişlidir. Kişi bu
temada lukman bilen çekinman gürleşmelidir.
– Egerde boljak ata bejergiden ön agyr sporta gidyan bolsa, bejerga başlamazdan in az üç ay önünden goymalydyr.
– Munun daşynda rahat ve bol eşik geyinmelidirler. Gysyp duryan içki eşiklerden gaça durmalydyrlar. Sonky üç ayda alkol we çilimden hem gaça durmalydyrlar.
Boljak enanin emeli yoldan göwrelilik bejergisinden ön ünüs bermeli zatlary:
– Enanin emeli yoldan göwrelilik bejergisinden ön hiç hili jynsy hassalygy bolmaly daldir . Egerde hassalygy bar bolsa muny lukmany bilen gürleşmelidir.
– Egerde agyr sport bilen meşgul bolyan bolsa, muny in az üç ay önünden goymalydyr.
– Bejergiden in az üç ay önünden alkol yada çilim yaly zyyanly zatlardan gaça durmalydyr.
– Mundan başgada ayalyn başga keseli bar bolsa yada derman ulanyan bolsa muny hem lukmana aytmalydyr.
– Bejergiden ön boljak ene has semiz yada has hor bolsa, enanin adaty agramyna yetmesi hökmandyr.


text:
Rus oppozisiýa aktiwistleri 6-njy aprelde 2012-nji ýylyň maýynda Moskwanyň Bolotnaýa skwerinde bolan protestleriň 5 ýyllygyny gabatlap, ýygnanyşyk geçirýärler.
Moskwanyň häkimiýetleri şäher merkeziniň Saharow prospektindäki seksiýasynda oppzisiýa ýygnanyşygyny geçirmäge rugsat berdiler diýip, egindeş-guramaçy Mihail Şneýder aýtdy.
Beýleki egindeş-guramaçy Aleksandr Ryklin geçen aý Interfax habar gullugyna bu ýygnanyşyga 10 müňe çenli adamyň gatnaşmagyna garaşylýandygyny aýtdy.
2012-nji ýylyň 6-njy maýynda Moskwanyň Bolotnaýa skwerinde birnäçe müň adam prezident Wladirimir Putiniň gaýtadan saýlanmagyna garşy protest bildiripdi we ol ýerde polisiýa bilen protestçileriň arasynda çaknyşyklar boldy, 400-den 700-e çenli adam tussag edildi, 30-dan gowrak adama resmi aýyp bildirildi.


text:
Aşgabatda ýakynda dünýä belli “Starbucks Coffee” ady bilen açylan kofehananyň galpdygy, onuň esasy merkezi kärhana bilen hiç hili ilteşiginiň ýokdugy dogrusynda maglumatlar peýda boldy.
Şu tomsuň ortalarynda paýtagtyň “Bagtyýarlyk” söwda merkezinde “Starbucks Coffee” kofehanasyna mahsus dekorasiýalara bezelen we 15 manada durýan saýlama “frappuçinosy” bilen bir kofehana açylypdy.
Munuň bilen baglylykda, Türkmenistan barada maglumatlary çap edýän bir habar saýtynda “Aşgabatda Starbucks açyldy” sözbaşyly makala; sosial ulgamlarynda “Dünýä belli Starbucks indi Aşgabatda” diýen mahabat şekilli wideoýazgy hem peýda boldy.
Emma Eurasianet neşiri Aşgabatda açylan kofehananyň resmi “Starbucks Coffee” bilen hiç hili ilteşiginiň ýokdugyny anyklandygyny ýazýar.
Neşir hakyky Sturbucks-yň wekilleri bilen habarlaşyp, Aşgabatda öz kofehanasynyň açylyp-açylmandygyny tassyklamagyny soradylar.
“Men biziň [Sturbucks-yň] Türkmenistanda hiç hili dükanynyň ýokdugyny tassyklaýaryn” diýip, kärhananyň media boýunça wekili Jeými Raýli (Jaime Riley) Eurasianet neşirine aýdypdyr.
Mundanam başga, Starbucks-yň dünýäniň 70 ýurdundaky 24 müňden gowrak dükanyny görkezýän tilsimatda, kärhananyň Türkmenistanda nähilidir bir kofehanasy görkezilmeýär.
Şol bir wagtda, Eurasianet neşiri “Bagtyýarlyk” söwda merkezinde açylan kofehanada bir “grande” kapuçino kofesiniň 12,50 manada deň bolup, bu şäheriň beýleki ýerleri bilen deňeşdirilende, iki esse dagy gymmatdygyny hem nygtap geçýär.
Eurasianet Türkmenistandaky ýaly ýapyk ykdysadyýetde döwletiň goltgusy bolmazdan, telekeçilik etmegiň tas mümkin däldigini belläp, galp “Starbucks Coffee” kofehanasynyň eýesiniň kimdigi baradaky soragy-da orta atýar.
Azatlyk Radiosynyň “Bagtyýarlyk” söwda merkezi bilen habarlaşyp, ol ýerde “Sturbucks Coffee” ady bilen açylan kofehananyň eýeçiligi we ýokarda beýan edilenler barasynda nähilidir bir maglumat almak synanşyklary netije bermedi.
Galyberse-de, Türkmenistan awtorçylyk hukuklaryny goraýan Berne konwensiýasynyň agzasydyr.


text:
11 Haziran 2015 Perşembe
Türkmenistanyň Prezidenti Karara Gol Çekdi
Berkarar döwletimiziň bagtyýarlyk döwründe Garaşsyz Watanymyzy senagat taýdan öňdebaryjy, kuwwatly döwlete öwürmäge gönükdirilen uly möçberli özgertmelere esaslanýan ylmy-tehniki syýasaty durmuşa geçirmek, ösen innowasiýa ulgamyny döretmek we innowasiýa işini has-da kämilleşdirmek maksady bilen, Türkmenistanyň Prezidenti Karara gol çekdi. Resminama laýyklykda, Türkmenistanda innowasiýa işini ösdürmegiň 2015-2020-nji ýyllar üçin maksatnamasy hem-de şu maksatnamany amala aşyrmak boýunça ýerine ýetirilmeli çäreleriň meýilnamasy tassyklanyldy. Türkmenistanyň Ylymlar akademiýasyna, ministrliklere we pudak edaralaryna maksatnamanyň durmuşa geçirilmegini üpjün etmek tabşyryldy.
***
Türkmenistan bilen Pakistan Yslam Respublikasynyň arasyndaky hyzmatdaşlygy mundan beýläk-de ösdürmek maksady bilen, Türkmenistanyň Prezidenti Karara gol çekdi. Resminama laýyklykda, ulag babatynda hyzmatdaşlyk boýunça türkmen-pakistan iş toparynyň Türkmen bölegi döredildi we onuň düzümi tassyklanyldy.
Kaydol: Kayıt Yorumları (Atom)


text:
Häzirki zaman özbek edebiýaty dürli žanrlylygy, ugur-tär saýlamakda has batyrgaýlygy bilen tapawutlanýar. Özbek şygryýeti köp asyrlyk däplerini dowam etdirip, milli edebiýatda öňde baryjy žanr bolmagynda galýar. Aman Matçan, Barat Baýkabilow, Sirojiddin Said, Normurod Narzullaýew, Şawkat Rahmon, Çulpan Ergaş, Azim Suýun, Usman Azim, Ikrom Otamurod, Abduwali Kutbiddin, Aziz Said, Bahram Ruzimuhammad, Muhammad Ýusuf, Ikbol Mirzo, Fahriýor, Zebo Mirzaýewa, Guljamol Askarowa we beýlekileriň dünýä akyl ýetirmäge edýän tagallalarynda täzeçe çemeleşmeleri duýmak bolýar.
Häzirki zaman özbek şygryýetinde öwüt-nesihata, adaty däl pikirler bilen gyzyklanmalara, çylşyrymly ruhy ýagdaýlaryň beýanyna we adamyň mukaddes duýgularyna akyl ýetirmäge bolan tagallalaryna we onuň baý we üýtgeşik ruhy dünýäsine esasy üns gönükdirilýär.
Şawkat Rahmonyň “Türkiler”, “Ykrar”, Azim Suýunyň “Toba”, “Ak we gara”, Abduwali Kutbiddiniň “Düşündirişsiz sözlük”, Aziz Saidiň “Düýş”, “Ýol” ýaly şygyrlary häzirki zaman şygryýetiniň özboluşly nusgalarydyr. Häzirki zaman özbek şygryýetinde galyplaryň we usullaryň dürli-dürlüligi, Günbataryň we Gündogaryň öňdebaryjy şygryýet däplerini susup almaga bolan çynlakaý tagallalar mahsusdyr. Şygryýeti özüniň ozalbaşdaky gözbaşyna dolap getirmek, häzirki zamanyň ruhy dünýäsiniň pynhan syrlaryny, asylly duýgularyny oňa seplemek şu günki özbek şygryýetiniň esasy aýratynlyklarynyň biridir. Şygryýet şahyrlaryň ýiti ruhy dünýäsi, baý oýlanmalary arkaly ynsanyýete bagyşlanan naýbaşy eserlere öwrüldi. Bu ýagdaý okyjylaryň sanyny artdyryp, şygryýetiň muşdaklarynyň estetik derejesini, täsirli beýan edilen çeper söze düşünmek ukybyny görnetin ýokarlandyrdy. Häzirki zaman şygryýeti öz muşdaklaryny has ýokary ruhy derejä götermegiň hötdesinden geldi.
Özbek şygyrlarynyň şu günki muşdaklary has inçe duýguly şygryýete, sopuçylygyň köp manyly şahyrana setirlerine we şahyrana dünýäniň dürli tärler arkaly beýan edilýän usulyýetine düşünmäge ukyplydyr. Özbek okyjylarynda estetik meýil, şygryýete çuňňur düşünmek ukyby görnetin ýokarlanyp, şahyrana dünýäni ýalňyşsyz kesgitlemek üşügi kemala geldi. Eger-de häzirki zaman şygryýetinde ýaş nesilleriň işjeňligi ýokary bolup, täze atlar peýda bolan bolsa, kyssa žanrynda-da şol däpleriň dowam etdirilýändigi aýdyň hakykatdyr.
Şu günki günde dürli žanrlarda eserleri döredýän ýazyjylar önjeýli işleýärler: Adyl Ýakubow, Saýd Ahmad, Şukur Holmirzaýew, Utkir Haşimow, Aman Muhtar, Tahir Malik, Murod Muhammad Dust, Togaý Murad, Erkin Agzam, Haýriddin Sultanow, Hurşid Dustmuhammad, Nazar Eşenkul, Nurmurad Narkabilow, Tuhtamurad Rustamow, Abdukaýum Ýuldaşew, Rahim Atauli we beýlekiler.
Döredijilikli çemeleşme, garaşylmadyk çeper çözgütler, belli bir kadalaryň mese-mälim özgerdilmesi häzirki zaman özbek kyssasynyň esasy aýratynlygy bolup durýar. Aman Muhtaryň “Müň bir roý”, Nazar Eşankulyň “Gara kitap” powestlerinde dünýä derejesinde ýazylan kyssalaryň iň soňky çemeleşmeleri ussatlyk bilen ulanylýar. Nazar Eşankulyň “Şemaly tutup bolmaýar”, “Tabyt şäher”, “Tüweleý” ýaly eserleri özboluşly hekaýalar bolup, Özbegistanyň milli edebiýatynda täzeçil estetik hadysadyr. Bu ýazyjylaryň eserleri beýan edilişiniň özboluşlulygy, dünýäni bütinleý başgaça görşi hem-de adamzadyň ruhy dünýäsiniň iň bir pynhan künjeklerine aralaşmagy bilen tapawutlanýar.
Kyssaçy Ş. Holmirzaýewiň “Garantga”, “Dinozawr” romanlarynda, “Bulut tutan Aý”, “Azatlyk”, “Nowruz, nowruz” hekaýalarynda, N. Narkabilowyň “Akboýun” “Uçutlar hem aglaýar”, “Dag adamy” powestlerinde, “Ar”, “Guwançly gün” hekaýalarynda döwürdeşleriniň çeperden janly keşplerini döredip, suratlandyrmalaryň ozaldan gelýän däplerini ussatlyk bilen ulanypdyrlar. Şoýim Butaýewiň “Şuradan galan adamlar” powestinde, hem-de “Çynar” hekaýasynda, H. Dustmuhammadyň “Kürsi” powesti, “Magot”, ”Ibn Muganni” hekaýalary , T. Muradyň “Atamdan galan meýdanlar” romanynda gadymdan gelýän usul we dünýä edebiýatynyň iň soňky gazananlary ussatlyk bilen utgaşýar.
Häzirki zaman özbek edebiýaty dürli žanrlylygy, ugur-tär saýlamakda has batyrgaýlygy bilen tapawutlanýar. Özbek şygryýeti köp asyrlyk däplerini dowam etdirip, milli edebiýatda öňde baryjy žanr bolmagynda galýar. Aman Matçan, Barat Baýkabilow, Sirojiddin Said, Normurod Narzullaýew, Şawkat Rahmon, Çulpan Ergaş, Azim Suýun, Usman Azim, Ikrom Otamurod, Abduwali Kutbiddin, Aziz Said, Bahram Ruzimuhammad, Muhammad Ýusuf, Ikbol Mirzo, Fahriýor, Zebo Mirzaýewa, Guljamol Askarowa we beýlekileriň dünýä akyl ýetirmäge edýän tagallalarynda täzeçe çemeleşmeleri duýmak bolýar.


text:
ABŞ Pakistana berýän 255 million dollarlyk harby kömegini togtatdy. Bu prezident Donald Trampyň Pakistany Owganystana garşy söweşýän jeçilere “pena” bermekde aýyplamagynyň yz ýanyna gabat geldi.
Döwlet departamenti maliýe kömeginiň tä ABŞ Pakistanyň öz serhedindäki "Owgan Talybanyna” we onuň bilen ilteşikli, şol sanda “Hakkani” toparyna garşy çäre görüp başlandygyna göz ýetirmeýänçä goýberilmejekdigini mälim etdi. ABŞ-nyň aňtaw gulluklary söweşijileriň ençeme ýyldan bäri Pakistanyň serhet ýakalarynda ýerleşendigini aýdyp gelýärler.
Yslamabat söweşilere pena berýändigini inkär edýär.
ABŞ-nyň Yslamabat babatyndaky täze syýasaty Pakistanyň Parlamentinde protest rezolýusiýasynyň kabul edilmegine we birnäçe şäherlerinde ýörişleriň geçirilmegine sebäp boldy.


text:
AIW we AIDS barada sen näme bilmeli?
Häzirki wagtda, ýeriň ýüzünde 47 milliondan hem köp adam AIW bilen kesellän, olardan 25 milliony - işe ukyply ýaşdaky adamlardyr. AIW bilen kesellän adamlaryň köpüsi hat-da özleriniň infeksiýalydygy barada sübhe hem etmeýärler.
-
Köp adamlar AIW we AIDS şol bir zatdyr diýip pikir edýärler - emma bu beýle däl
-
AIW täze wiruslary öndürýän fabrika dönäýär
-
AIW-ň adamdan adama geçiş ýollary
-
AIW-yň geçmeýän ýollary
-
Seniň pikiriňçe bularyň haýsysy AIW bilen infisirlenen?
-
AIW testi nirede tabşyryp bolar?


text:
Aktual Meseleler
Prezidentiň Diwanynyň metbugat sekretary İbrahim Kalynyň makalasy
“Ýok bolsun terror, ýaşasyn demokratiýa” ady bilen miting geçirilýär
Hormatly dynç alyşdaky korpus generaly Mişel T.Flaýnnyň makalasy
Alla tagala adamy dünýä durmuşynda ýeke-ýaşňyz goýmandyr, ilçi hökmünde pygamber ugradypdyr, pygamberleri arkaly kitaplary inderip, olary hidaýada ýetirmegi nazarda tutupdyr
Ibrahim Kalynyň “Dailý Sabah” gazetinden çap edilen makalasy
ABŞ-nyň täze Prezidenti Trampyň 3,6 milliard dollarlyk emlagy bar...
Donald Tramp ABŞ-nyň 45-nji Prezidentligine saýlandy
Müsüriň halkynyň 27 göterimi häzirki wagtda resmi ýoksullyk çäginden aşakda ýaşaýar.
Daşary işler ministri Mewlüt Çawuşogly Russiýanyň Türkiýäniň kyn gününde hakyky dostdygyny görkezendigini aýtdy


text:
Aleksandr Sergeýewiç Puşkin
Aleksandr Sergeýewiç Puşkin 1799-njy ýylyň 6-njy iýunynda Moskwada eneden dogulýar. Ol çagalykda maşgalasynda terbiýelenýär, soňra 1811-1817-nji ýyllarda Sarskoýeselo liseyinde okaýar. Şol döwürde ol 130 goşgy ýazýar.
Şahyr özüniň goşgularyny ilkinji gezek 1814-nji ýylda «Ýewropanyň habarlary» žurnalynda çap etdirýär. 1820-nji ýylda bolsa «Ruslan we Lýudmila» poemasyny ýazýar. Bu poema şahyra meşhurlyk getirýär. Şondan soň ol iň tanymal şahyr hökmünde görülýär.
Puşkin Russiýanyň günorta etraplaryna aýlanýar. Onuň Kawkazda. Kişinýewde, Odessada, Krymda bolmagy döredijiliginiň gülläp ösyän döwrüne gabat gelýär. Ol şonda 100-e golaý goşgy, dört poema, «Ýewgeniý Onegin» poema-romanynyň birinji we ikinji baplaryny ýazyar. Soňra 1824-nji ýylda ene-atasynyň Pskowdaky mülküne gelýär. Ol ýer häzir Mihaýlowsk diýlip tanalýar. Bu ýerde-de ol özüniň 100-e golaý eserini döredýär. 1826-njy ýylda Moskwa dolanyp gelensoň, onuň galamynyň astyndan çykan eserler okyjylary aňk etmegini dowam edýär. Puşkiniň 1830-njy ýyldan soňky döredijiliginde kyssa eserleri agdyklyk edýär. Şahyr 1837-nji ýylda duelde aradan çykýar. Puşkiniň miras goýup giden eserleriniň tas hemmesi diýen ýaly ene dilimize terjime edilip, dürli ýyllarda çap bolup çykdy.
Çeşme[üýtget | edit source]
- “Dünýä edebiýaty” žurnaly (№1.2011)


text:
Türkmen dili
Türkmen dili : Türkmenistanyň resmi dilidir. Türkmen dili - türki dilleriň oguz dilleri toparyna degişlidir. Türkmenistanyň halkynyň esasy ulanýan dili bolup, şeýle hem Eýranda, Owganystanda, Türkiýede, Garagalpagystanda, Täjigistanda, Gazagystanda, Özbegistanda, Stawropol ülkesinde, Astrahan oblastynda bölekleýin ulanylýar.
Taryhy[üýtget | edit source]
Türkmeniň häzirki ulanylýan edebi diliniň döreýşi köp kişi tarapyndan Magtymgulynyň şygryýeti bilen baglanyşdyrylýar. Magtymguly ilkinjileriň hatarynda halkyň ulanýan dilini öz çylşyrymly dini-pelsepi-sosial temalarda ýazylan şygyrlaryna sygdyrmagy başarypdyr. Şol bir wagtyň özünde gündelik türkmen durmuşynyň meselelerine hem örän ýiti çemeleşmegiň hötdesinden gelendigi üçin türkmenleriň we beýleki Merkezi Aziýa halklarynyň arasynda aýratyn hormatdan peýdalanýar.
Dile eýe çykanlar[üýtget | edit source]
Serhoş bolup çykar, jiger daglanmaz,
Daşlary syndyrar, ýoly baglanmaz,
Gözüm gaýra düşmez, köňül eglenmez,
Magtymguly, sözlär tili türkmeniň
Käbir goýberilýän ýalňyşlyklar[üýtget | edit source]
"meň" däl "meniň", "şumat" däl "şu wagt", "wagyt" däl "wagt", "bagyt" däl "bagt", "howwa" däl "hawa"," şoň ýaly" däl "şolar ýaly".